qundao/data-zh-poetry huggingface dataset:
戴氏鼎
作者：王士禛
朝代：清

昔在京师赋《方鼎》，年少笔力回千钧。焦山鼎图岁在已，江海起立鱼龙奔。迩来衰谢二十载，虽有意气无由振。戴氏此鼎何处得，势如怪兽狞以蹲。平头负戴到蓬户，四座动色谁敢扪。云雷盘旋间饕餮，斑斑古色疑周秦。凹中尾鬣状天马，缘居鼯鼠拱且驯。或云子午纪年月，或如癸甲兼庚申。或云乾上艮在下，天山为遁理则均。著马履鼠古所训，义云阴屈而阳伸。制器尚象有深戒，寡闻鲜见徒纷纭。大巧坐令倕龁指，流俗岂辨饲与饙。丹枫阁中尽奇古，此鼎屹立何雄尊。市丘鼎龋任嘲笑，烹鸡何以羞明神。不烦更问柳下季，历千万世存吾真。
打毬
作者：王士禛
朝代：清
体裁：七言绝句

如弦驰道接长楸，红鬣嘶风滚画毬。日暮蹋花归去晚，德阳宫北苑东头。
扶风道中
作者：王士禛
朝代：清
体裁：五言律诗

北望回龙薄，西行过马嵬。侠游无柳市，史笔阙兰台。老鬓愁中改，秋风陇上催。田园情话好，何事不归来。
抚琴渡
作者：王士禛
朝代：清
体裁：五言律诗

明月生琴渡，似闻弹履霜。猿声何处发，今夜宿江阳。更有巴渝曲，能沾旅客裳。枫林前路远，叶叶似潇湘。
抱琴歌
作者：王士禛
朝代：清
体裁：古风

峄阳之桐何牂牂，纬以五弦发清商。一弹再鼓仪凤皇，凤凰不来兮我心悲。抱琴而死兮当告谁，吁嗟琴兮当知之。
抵九江
作者：王士禛
朝代：清
体裁：七言绝句

行行皖口又蕲黄，才挂孤帆指豫章。为报匡君多置酒，夜来风雪过浔阳。
抵南安
作者：王士禛
朝代：清
体裁：七言绝句

岭南巳负荔支天，横浦重过意惘然。暂借溪楼看山色，蜡花如雪寺门前。
抵归州
作者：王士禛
朝代：清
体裁：五言律诗

乱石归州郭，危樯蜀客舟。江山悲屈宋，战伐忆孙刘。西道连鱼复，东门望夏丘。兴亡纷在眼，衮衮大江流。
抵彝陵州二首·其一
作者：王士禛
朝代：清
体裁：五言律诗

西陵雄镇地，伫立望荆门。蜀水天边绿，巫云峡口昏。三湘初落木，万里饱闻猿。剪�劳僮仆，为招久客魂。
抵彝陵州二首·其二
作者：王士禛
朝代：清
体裁：五言律诗

扁舟天上落，回首万滩高。斜日明西塞，秋风过下牢。江湖初莽荡，吴蜀几旌旄。至喜亭边泊，椎牛也自豪。
抵金陵
作者：王士禛
朝代：清
体裁：五言律诗

佳丽金陵道，垂杨夹去津。潮迎落帆客，花映倚楼人。依旧青山绕，如何白发新。昔游三十载，髣髴记前尘。
招隐寺
作者：王士禛
朝代：清
体裁：古风

笋舆越黄鹤，连冈带平楚。历历南朝松，风吹落寒雨。石楠红始垂，沙泉碧方吐。遂造戴公山，风气何清古。山门映残照，双泉咽寒屿。玉蕊不复见，空亭闭荒坞。戴公昔通隐，风流照岩户。漱泉弹名琴，东巡动人主。清风一销歇，初地留空宇。金碧渐凋残，林壑自清举。萧条黄叶落，寂历幽禽语。回涧起凉吹，经堂罢斋鼓。缅想剡中人，苍茫久延伫。
招隐桥
作者：王士禛
朝代：清
体裁：五言绝句

万仞黄岩瀑，流过招隐桥。长松吹细雨，水石共潇潇。
招魂
作者：王士禛
朝代：清
体裁：五言律诗

八桂荒云外，三湘落照中。空城尽豺虎，战士几沙虫。生死无消息，传闻有异同。招魂关塞黑，杳杳暗青枫。
拜星月慢·踏青归晚
作者：王士禛
朝代：清
体裁：词

雨晕红酥。波酣碧酝，乍是清明百五。花信风轻，拂绣帘珠户。人初起，慵向镜台匀面，何处隔窗低语。青雀传书，约踏青同去。乐游原、一片香车度。玉津园、十里烟花路。无恙往岁春光，又匆匆相遇。倩游丝、牵惹东君住。消魂绝、几阵棠梨雨。呼女伴、归去琼闺，掩漫天飞絮。
拜星月慢·踏青归晚
作者：王士禛
朝代：清

雨晕红酥。波酣碧酝，乍是清明百五。花信风轻，拂绣帘珠户。人初起，慵向镜台匀面，何处隔窗低语。青雀传书，约踏青同去。乐游原、一片香车度。玉津园、十里烟花路。无恙往岁春光，又匆匆相遇。倩游丝、牵惹东君住。销魂绝、几阵棠梨雨。呼女伴、归去琼闺，掩漫天飞絮。
拜李元礼墓
作者：王士禛
朝代：清
体裁：七言律诗

颍水东流去不回，汉家司隶汜城隈。西园官爵归常侍，北部髡钳记党魁。一代荀陈师友谊，千秋蕃武死生哀。岁寒谡谡松风里，犹似龙门御李来。
拜杨伯起墓道
作者：王士禛
朝代：清
体裁：古风

悠悠关内路，驱马桃林塞。归鸟岳祠边，长河远天外。大鸟下潼亭，落羽今犹在。夕日荐蘋蘩，愁心逐征旆。
拟山家闺怨戏为钝翁编修作
作者：王士禛
朝代：清
体裁：七言绝句

璇玑赋罢气凌云，下直金莲每夜分。那忆璇玑图上字，锦机辛苦寄回文。
拟白马篇
作者：王士禛
朝代：清

骏马生代北，少年出幽并。结束各光采，指顾风云生。朝游属玉观，夕宿卫承明。身逐孤儿队，名隶羽林兵。行行南山猎，意气何纵横。苍隼决云来，飞矢逆风鸣。大泽鹴鹄遒，深雪狐兔惊。回瞻鹳雀门，突兀与云平。鞍马倏来归，势若浮烟轻。昨夜羽书至，贰师出边庭。上马别妻子，鸣镝追前旌。旧随冠军伍，复此河源行。大漠少行人，深谷多鼯鼪。朝饮沙上泉，夕戍云间城。左顾疏勒服，右盼伊吾清。无令都护将，关外独声名。
拟美女篇
作者：王士禛
朝代：清
体裁：古风

洛滨风日好，美女出相望。瑶象饰香毂，玉轪鸣锵锵。采春兰阪上，弭盖蘅皋傍。龙辅节纤步，莺珠结明珰。借问女谁氏，少小生平阳。大姊入后宫，次姊琅琊王。小妹虽不贵，夫婿直东箱。出入冠鵔鸃，天子侍中郎。槛衣万锦费，騕袅千金装。容华诚自惜，贵盛宁易详。洛水正微波，明澜一何长。川路西南永，扁舟不可方。寄语盛年子，顾义慎自防。
拟美女篇
作者：王士禛
朝代：清

洛滨风日好，美女出相望。瑶象饰香毂，玉轪鸣锵锵。采春兰阪上，弭盖蘅皋傍。龙辅节纤步，莺珠结明珰。借问女谁氏？少小生平阳。大姊入后宫，次姊琅琊王。小妹虽不贵，夫婿直东厢。出入冠鵔鸃，天子侍中郎。槛衣万锦费，騕袅千金装。容华诚自惜，贵盛宁易详。洛水正微波，明澜一何长。川路西南永，扁舟不可方。寄语盛年子，顾义慎自防。
挽伊翕庵中丞二首·其一
作者：王士禛
朝代：清
体裁：五言律诗

家世南充郡，功名仆射看。行营诸道合，报国寸心丹。未取黄金印，先逢白玉棺。招魂何处是，瘴雾夕漫漫。
挽伊翕庵中丞二首·其二
作者：王士禛
朝代：清
体裁：五言律诗

马革平生志，昆明未息戈。星辰移九列，书檄动诸罗。殁视悲荀偃，生还失伏波。故人歌薤露，流涕向山河。
挽姜贞毅先生
作者：王士禛
朝代：清

曾闻碧血裹朝衣，沧海横流万事非。生已变名吴市去，死当埋骨敬亭归。空山落日鸣鶗鴂，孤墓深春长蕨薇。魂傍要离君爱弟，英灵来往怒涛飞。
挽蒋虎臣先生
作者：王士禛
朝代：清
体裁：五言律诗

西清三十载，九病一迁官。晚忆峨眉好，真忘蜀道难。法云晴浩荡，春雪气高寒。万里堪埋骨，天成白玉棺。
摩崖碑
作者：王士禛
朝代：清
体裁：古风

有客新自湘江归，登堂示我浯溪碑。芒寒色正三百字，忠义之气何淋漓。白日行天破幽曀，走避罔两潜神夔。忆昔天宝初丧乱，渔阳突骑如飙驰。二十四郡少义士，平原太守独誓师。平生不识颜真卿，乃能一木支倾危。清河年少气慷慨，十岁作质平卢儿。中兴大业起灵武，功成不死神扶持。道州刺史昔漫叟，振笔大放琼琚词。请公磨崖书绝壁，镌镵千仞青云梯。蛮烟瘴雨不剥蚀，万古照曜天南陲。昨者剧贼乱滇海，盗据衡永为根基。太平祭告遍群望，山川一洗无磷缁。宜有雄词继前代，磨崖重刻浯溪湄。
攸镇雨泊
作者：王士禛
朝代：清
体裁：五言律诗

竟日孤篷雨，宵分尚未休。瘴云来岭表，江涨下虔州。暗湿桃花重，平添竹箭流。更闻春唤语，催白五更头。
放鹰台
作者：王士禛
朝代：清
体裁：七言绝句

汉江东去有高台，烟树苍苍楚望开。走马铜鞮坊北路，少年齐唱野鹰来。
故中山西园
作者：王士禛
朝代：清

上公邸第旧西园，水石萧然绝世喧。无复秋兰被长坂，祇余修竹映朱门。萧曹事业终归尽，江孔文章莫更论。日暮风烟愁客思，冶城南是谢公墩。
故中山西园
作者：王士禛
朝代：清
体裁：七言律诗

上公邸第旧西园，水石萧然绝世喧。无复秋兰被长坂，祗馀修竹映朱门。萧曹事业终归尽，江孔文章莫更论。日暮风烟愁客思，冶城南是谢公墩。
故关
作者：王士禛
朝代：清
体裁：五言律诗

绝塞依天险，雄关锁地维。石横千仞壁，松偃万年枝。尽日无飞鸟，经春卧老罴。槐花秋雨里，重忆旧题诗。
故宫曲二首·其一
作者：王士禛
朝代：清
体裁：七言绝句

湿萤几点粘修竹，昏黄月映苍烟绿。金床玉几不归来，空唱人间可哀曲。
故宫曲二首·其二
作者：王士禛
朝代：清
体裁：七言绝句

往日朱门帝子家，柴车一去即天涯。平台宾客今何处，零落小山丛桂花。
故明景帝陵怀古
作者：王士禛
朝代：清
体裁：古风

金山南临裂帛湖，荒陵十里鸺鹠呼。夺门事往二百载，行人过此犹欷歔。红墙剥尽古瓦落，莓苔溜雨生铜铺。老松离立色枯槁，但穴虫蚁馀根株。菆涂龙輴礼本杀，矧乃劫火经樵苏。咫尺天寿云气接，抔土独葬西山隅。洪宣老臣稍凋丧，国成一旦归刑馀。勃鞮之问史所贬，讵有宦寺干征诛。黄沙惨澹鼓声死，万乘一掷成累俘。国有君矣社稷重，孙申谋郑无差殊。白登城南翠华返，钱塘司马功难诬。纷纷南渡议和战，乃知计左非良图。仝寅之占信奇中，朝衣东市嗟何辜。剑南归来西内闭，唐家父子输厩奴。处人骨肉事非易，子臧季札今则无。功罪千秋有特笔，九鼎一发须人扶。谥同泉鸠理太酷，纪年犹幸无革除。裁令流水良亦足，宁论玉匣还珠襦。欲落不落夕阳下，吊古且复留斯须。残碑灭没牛砺角，石玃横卧苍髯须。君臣一代尽宿草，雍门太息当何如。
故明景帝陵怀古
作者：王士禛
朝代：清

金山南临裂帛湖，荒陵十里鸺鹠呼。夺门事往二百载，行人过此犹欷歔。红墙剥尽古瓦落，莓苔溜雨生铜铺。老松离立色枯槁，但穴虫蚁馀根株。菆涂龙輴礼本杀，矧乃劫火经樵苏。咫尺天寿云气接，抔土独葬西山隅。洪宣老臣稍凋丧，国成一旦归刑馀。勃鞮之问史所贬，讵有宦寺干征诛！黄沙惨淡鼓声死，万乘一掷成累俘。国有君矣社稷重，孙申谋郑无差殊。白登城南翠华返，钱塘司马功难诬。纷纷南渡议和战，乃知计左非良图。同寅之占信奇中，朝衣东市嗟何辜？剑南归来西内闭，唐家父子输厩奴。处人骨肉事非易，子臧季札今则无。功罪千秋有特笔，九鼎一发须人扶。谥同泉鸠理太酷，纪年犹幸无革除。裁令流水良亦足，宁论玉匣还珠襦。欲落不落夕阳下，吊古且复留斯须。残碑灭没牛砺角，石玃横卧苍髯须。君臣一代尽宿草，雍门太息当何如？
文姬归汉图
作者：王士禛
朝代：清
体裁：古风

大漠茫茫沙草枯，天盖四野如穹庐。阴山秋高雪片粗，朔风中人金仆�。高飞鴘转追韩卢，前行一马建隼旟。后有数马鸣相呼，尾鬣猬缩惨不舒。马蹄流血冰裂肤，蕃儿汉儿手口瘏。相顾不能鼓咙胡，文姬玉面貂襜褕。耸肩颦黛愁不娱，越燕向日思南徂。君独何为苦嗟吁，兜离窈停非故都。魂消影绝悲两雏，归来为公写遗书。名在列女丹青俱，老瞒睨鼎目睢盱。破壁牵后如收孥，独能千金归蔡姝，吁嗟高义今已无。
斋中三咏 其一 金孝章画梅
作者：王士禛
朝代：清
体裁：五言绝句

邓尉花时雪，幽人日往还。生绡才半树，忽忆渔洋山。
斋中三咏 其三 王玠右草书
作者：王士禛
朝代：清
体裁：五言绝句

逃名东海上，时复带经锄。自是高人笔，非关饿隶书。
斋中三咏 其二 徐昭法画芝
作者：王士禛
朝代：清
体裁：五言绝句

天池白云里，写此商山姿。感君黄绮意，胜食斋房芝。
新丰
作者：王士禛
朝代：清
体裁：五言律诗

汉代枌榆社，遗墟极望平。空提三尺剑，忍啜一杯羹。细雨新丰树，寒芜小苑城。惟馀舞阳庙，漠漠土花生。
新乡望苏门山怀孙钟元先生
作者：王士禛
朝代：清
体裁：古风

朝来卫河上，遥见苏门山。苍翠杂诸岭，清凉分百泉。缅怀松舟趣，长咏竹竿篇。及兹限跬步，击汰失夤缘。遥忆啸台翁，山中方晏眠。儿孙绕膝下，洞壑当门前。茶臼隐修竹，莲舟随稻田。少年任豪侠，白首此终焉。无由逐高鸟，矫翮青冥边。
新津县渡江
作者：王士禛
朝代：清
体裁：五言律诗

南过蚕丛国，秋风正授衣。青山初日上，黄叶半江飞。修竹连千亩，高楠径十围。临江呼渡舸，极目一清晖。
新淦道中怀门人林公韫兼寄丁雁水
作者：王士禛
朝代：清
体裁：七言律诗

七载相思木兰道，那知相见郁孤台。江湖澒洞扁舟远，宾主东南一代才。伏雨阑风朝复暮，沧波白鸟去还来。三洲不共洼樽饮，怀抱何因得好开。
新滩二首·其一
作者：王士禛
朝代：清
体裁：七言绝句

上滩嘈嘈如震霆，下滩东来如建瓴。瞥过前山才一瞬，鹧鸪啼处到空舲。
新滩二首·其二
作者：王士禛
朝代：清
体裁：七言绝句

兵书峡口石横流，怒敌江心万斛舟。蜀舸吴船齐著力，西陵前去赛黄牛。
新都县题杨升庵先生故宅
作者：王士禛
朝代：清
体裁：五言律诗

侍臣迁谪后，常忆泰陵园。词赋留金齿，生还望玉门。交州无士燮，南海得虞翻。废宅西风里，连蜷桂树存。
新野道中
作者：王士禛
朝代：清
体裁：五言律诗

穷冬风易紧，暝色路何长。蛮落黄邮聚，寒林赭水乡。雁声过宛口，帆影下襄阳。回首昭丘外，云涛堕渺茫。
方山道中
作者：王士禛
朝代：清
体裁：五言律诗

前山白云外，缭绕一江横。渔舍参差见，风帆自在行。烟花怜故国，湖海寄浮生。洗盏船头坐，一声沙鸟鸣。
早发临潼
作者：王士禛
朝代：清
体裁：五言绝句

辇道虚无里，孤城翠霭间。西南回望处，满眼是骊山。
早发黄梅过东禅寺
作者：王士禛
朝代：清
体裁：七言律诗

谁识新州獦獠群，传衣夜半祖庭闻。水边孤寺半烟筱，郭外数峰空雪云。直是西来扫文字，翻令南北竞纷纭。明朝稳把江头橹，水到浔阳九派分。
早登涪州北岩访伊川先生注易洞憩碧云亭
作者：王士禛
朝代：清
体裁：五言律诗

鸡鸣截江去，磊落见残星。古洞生苍藓，层岩列翠屏。五溪秋水岸，万里碧云亭。蜀洛清流尽，千秋忌独醒。
春不雨
作者：王士禛
朝代：清
体裁：古风

西亭石竹新作芽，游丝已罥樱桃花。鸣鸠乳燕春欲晚，杖藜时复经田家。田家父老向我说，谷雨久过三月节。春田龟坼苗不滋，犹赖立春三日雪。我闻此语重叹息，瘠土年年事耕织。暮闻穷巷叱牛归，晓见公家催赋入。去年旸雨幸无愆，稍稍三农获晏食。春来谷贱复伤农，不见饥乌啄遗粒。即今土亢不可耕，布谷飞飞朝暮鸣。舂莩作饭藜作羹，吁嗟荆益方用兵。
春城堆
作者：王士禛
朝代：清
体裁：七言绝句

春城堆上吊诸郗，绝恨参军入幕时。惟有青溪三十曲，风流犹自忆僧施。
春申涧上
作者：王士禛
朝代：清
体裁：七言律诗

望涧亭边野望新，明流秀嶂碧粼粼。青山终古连秦坞，珠履何年问楚人。冰雪倒悬三峡水，风烟遥接五湖滨。李园已事成荒草，太息空祠一怆神。
昭化县
作者：王士禛
朝代：清
体裁：五言律诗

乱山围一县，哀柝下初更。近郭双江合，扁舟万里情。浪翻寒月影，风急夜潮声。何限人间事，茫茫恨未平。
昭化夜泊
作者：王士禛
朝代：清
体裁：五言律诗

淅淅风欺枕，明明月入船。三巴空有泪，独夜不成眠。流宕鱼凫国，凄其鸿雁天。故园梅信早，归去逼残年。
昭灵夫人墓
作者：王士禛
朝代：清
体裁：七言绝句

惊风古道卷蓬根，何处昭灵墓尚存。不见梁巫陈桂醑，野人耕尽小黄园。
昭阳湖
作者：王士禛
朝代：清
体裁：七言绝句

满湖风皱碧流离，微子山前返照时。闲挂笭箵泊沙觜，红霞一抹晒鸬鹚。
昭阳舟中读闺秀徐幼芬遗诗寄李季子二首·其一
作者：王士禛
朝代：清
体裁：七言绝句

昭阳北望景依依，江柳微黄燕雁飞。空忆谢家才调美，青丝曾解小郎围。
昭阳舟中读闺秀徐幼芬遗诗寄李季子二首·其二
作者：王士禛
朝代：清
体裁：七言绝句

自来学得谢公棋，博士风流幼妇词。未免有情看不得，桥南荀令断肠诗。
昭阳顾符稙画便面栈道图歌
作者：王士禛
朝代：清

顾生画学李思训，尤工栈道兼骡纲。丹青金碧妙铢黍，近形远势穷毫芒。褒斜山色一千里，子规啼处烟苍苍。女郎祠边人迹绝，但见哀猿连臂叫啸青崖旁。江水如油下南郑，阁道似发通陈仓。红毡裹背笠覆首，人物结束疑唐装。车马班班入云际，如蚁缘垤相扶将。秦川渭水望不到，蚕丛直上天茫茫。仰家扇子冰雪色，一茎斑竹磨潇湘。如何方寸怀袖里，宛然置我蜀道青天长。扬一益二古天险，谯周鬻国谋非臧。阿瞒四纪作天子，青骡西幸何仓皇。三十年来蜀道塞，况从古史论兴亡。因君妙迹发遥慨，如听铃声替戾冈。
昭阳顾符稹画栈道图歌
作者：王士禛
朝代：清
体裁：古风

顾生画学李思训，尤工栈道兼骡纲。丹青金碧妙铢黍，近形远势穷毫芒。褒斜山色一千里，子规啼处烟苍苍。女郎祠边人迹绝，但见哀猿连臂叫啸青崖傍。江水如油下南郑，阁道似发通陈仓。红毡裹背笠覆首，人物结束疑唐装。车马班班入云际，如蚁缘垤相扶将。秦川渭水望不到，蚕丛直上天茫茫。仰家扇子冰雪色，一茎斑竹磨潇湘。如何方寸怀袖里，宛然置我蜀道青天长。扬一益二古天险，谯周鬻国谋非臧。阿瞒四纪作天子，青骡西幸何仓皇。三十年来蜀道塞，况从古史论兴亡。因君妙迹发遥慨，如听铃声替戾冈。
晓渡平羌江步上凌云绝顶
作者：王士禛
朝代：清
体裁：七言律诗

真作凌云载酒游，汉嘉奇绝冠西州。九峰向日吟江叶，三水通潮抱郡楼。山自涪翁亭畔好，泉从古佛髻中流。东坡老去方思蜀，不愿人间万户侯。
晓起至五华寺寻水尽头作
作者：王士禛
朝代：清
体裁：七言律诗

退翁亭子苍崖前，五华古寺当其颠。残僧夜雪煨芋火，童子开门寻涧泉。石壁空青散云锦，金沙照曜浮清涟。他时把酒萝阴下，风堕岩花乌帽偏。
晓雨复登燕子矶绝顶
作者：王士禛
朝代：清

岷涛万里望中收，振策危矶最上头。吴楚青苍分极浦，江山平远入新秋。永嘉南渡人皆尽，建业西风水自流。洒酒重悲天堑险，浴凫飞燕满汀洲。
晓雨复登燕子矶绝顶
作者：王士禛
朝代：清
体裁：七言律诗

岷涛万里望中收，振策危矶最上头。吴楚青苍分极浦，江山平远入新秋。永嘉南渡人皆尽，建业西风水自流。洒酒重悲天堑险，浴凫飞鹭满汀洲。
晓雪
作者：王士禛
朝代：清
体裁：五言律诗

稍稍侵帘额，盈盈堕瓦沟。竹枝全抢地，芸饼未离篝。风峭迟开阁，窗明缓裹头。如何玉堂晓，偏忆剡川游。
晚入退谷却寄孙北海先生
作者：王士禛
朝代：清

谷口远烟暝，水石起寒色。西溪有归人，东峰隐余日。积雪封巉岩，微径雪中出。残冰流复断，暗泉听还失。不知荒寒中，前峰去安极。稍见觳觫牛，怅望归飞翼。侍郎昔挂冠，于此散愁疾。画壁沧洲图，结屋云林侧。溪南万竿竹，岁久渐蒙密。为述净名意，更就支公室。惭叹解巾非，何年此栖息。
晚入退谷却寄孙北海先生
作者：王士禛
朝代：清
体裁：古风

谷口远烟暝，水石起寒色。西溪有归人，东峰隐馀日。积雪封巉岩，微径雪中出。残冰流复断，暗泉听还失。不知荒寒中，前峰去安极。稍见觳觫牛，怅望归飞翼。侍郎昔挂冠，于此散愁疾。画壁沧洲图，结屋云林侧。溪南万竿竹，岁久渐蒙密。为述净名意，更就支公室。惭叹解巾非，何年此栖息。
晚坐雨花桥看梅
作者：王士禛
朝代：清
体裁：古风

寒湖望已远，迢迢暮归寺。修竹隐山门，金碧眩空翠。清溪枕飞梁，花气增明媚。绿萼纷竞发，翠羽时一至。拈花悟禅心，作赋识仙意。高低垂繁条，明灭见湖次。缥缈吹笙人，消摇布金地。微微莲华漏，萧然远尘思。
晚望翠微寺
作者：王士禛
朝代：清
体裁：古风

涧西翠微寺，迢迢翠微里。苍茫采樵路，似有微钟起。山风冷炊烟，斜日乱溪水。纷纷飞鸟还，行人去何已。
晚渡澧渭
作者：王士禛
朝代：清
体裁：五言律诗

清川生暝色，鼓楫溯中流。返照红将敛，终南紫翠稠。遥看云际寺，欲放渼陂舟。故国东溟上，茫茫清渭楼。
晚登夔府东城楼望八阵图
作者：王士禛
朝代：清

永安宫殿莽榛芜，炎汉存亡六尺孤。城上风云犹护蜀，江间波浪失吞吴。鱼龙夜偃三巴路，蛇鸟秋悬八阵图。搔首桓公凭吊处，猿声落日满夔巫。
晚至丰乐亭
作者：王士禛
朝代：清
体裁：五言律诗

丰山高不极，到寺已昏鸦。一坞含桃树，满山乌桕花。僧雏汲幽谷，活火试新茶。归去松萝暝，严城报暮笳。
晚至昭化县题孔令见野亭
作者：王士禛
朝代：清
体裁：五言律诗

葭萌朝挂席，弭棹欲三更。月上嘉陵水，山围汉寿城。主人具鸡黍，邀客启柴荆。修竹吾庐似，因之故国情。
晨起为钱宫声题长桥烟雨图
作者：王士禛
朝代：清
体裁：古风

松枝麈尾壁角悬，桃笙火出昼不眠。长安五月旱太甚，自郊徂宫空告虔。昨宵新凉生枕簟，五更檐溜声奔泉。大江万里泻春涨，涛头泛泛何滇滇。豁如毛挚去酷吏，身傅两翮思腾鶱。坐忆江南此时节，流水决决鸣稻田。钱郎打门送急递，鼠须煤尾交云烟。青松短壑妙结搆，高厓巨瀑纷钩连。长桥烟雨更奇绝，空濛似欲无山川。湿篷折叠纤掠水，黄泥曲岸相夤缘。江南旧游入梦寐，彷佛五湖春水船。钱郎自号五湖长，此图日在衡门边。胡为款段来长安，披裘带索履后穿。我欲与君同扣舷，青蓑箬笠随长年。诗成阁笔一笑粲，檐前急雨冲洄漩。
晨起渡江登五峰过北岩寺
作者：王士禛
朝代：清
体裁：五言律诗

江郭晓烟合，携琴来五峰。水容青滑笏，山态碧玲珑。云树孤城外，风帆小市东。香林回望好，下界一空濛。
更漏子·与秦淮友人夜话旧院遗事
作者：王士禛
朝代：清

燕莺时，风景地。往日青溪佳丽。珠户里，画屏中，花枝相映红。烛花残，更漏咽。旧事不堪重说。波潋潋，雨潇潇。西风长板桥。
曹升六谢千仞携酒过饮宋牧仲张杞园亦至同赋长句
作者：王士禛
朝代：清

陵州罗酒玉雪清，青州金露琥珀赪。直沽冰开酒船到，属车捆载连瓶罂。二子提挈肯过我，鸱夷交卧纷纵横。我爱徐景山，不知曹事惟酒枪。复爱谢安西，玩弄玄子如老兵。眼中况是我辈客，谈天炙毂声彭觥。一斗枯肠芒角生，五斗胸中鳞甲平。一石旷若游八极，《逍遥》《齐物》无亏成。幽州二月草始萌，小桃照地如红鞓。天涯酒人不易得，何必琴筑琵琶筝。十掷辄犍讵缘拙，三语作掾谁所令。蜡炬成堆冠帻堕，西南月作金盆倾。昔闻马文渊，居后欲轩前欲轾。又闻栾将军，贱贫辱身贵快意。此语非长者，亦复非游戏。劲翮扶摇九万里，岂识青冥更垂翅。鸢肩火色多少年，一老行吟独憔悴。惟应中山酿，供我千日醉。駃騠为胾驼作羹，有酒如渑那复记。千秋亭上相叫呼，不知何与痴人事。丈夫不得手执丈二殳，身领渔阳万突骑。亲射蛮毡缚鬼章，谁识邓先好奇计。此酒须满百斛船，使我反覆没饮如渴骥。子路百榼尧千钟，黄土谁能别愚智。诸君不釂阁当闭，举觯径须烦杜蒉。
曹升六谢千仞携酒过饮宋牧仲张杞园亦至同赋长句·其一
作者：王士禛
朝代：清

陵州罗酒玉雪清，青州金露琥珀赪。直沽冰开酒船到，属车捆载连瓶罂。二子提挈肯过我，鸱夷交卧纷纵横。我爱徐景山，不知曹事惟酒枪。复爱谢安西，玩弄玄子如老兵。眼中况是我辈客，谈天炙毂声彭觥。一斗枯肠芒角生，五斗胸中鳞甲平。一石旷若游八极，《逍遥》《齐物》无亏成。幽州二月草始萌，小桃照地如红鞓。天涯酒人不易得，何必琴筑琵琶筝。十掷辄犍讵缘拙，三语作掾谁所令。蜡炬成堆冠帻堕，西南月作金盆倾。
曹升六谢千仞携酒过饮宋牧仲张杞园亦至同赋长句·其二
作者：王士禛
朝代：清

昔闻马文渊，居后欲轩前欲轾。又闻栾将军，贱贫辱身贵快意。此语非长者，亦复非游戏。劲翮扶摇九万里，岂识青冥更垂翅。鸢肩火色多少年，一老行吟独憔悴。惟应中山酿，供我千日醉。駃騠为胾驼作羹，有酒如渑那复记。千秋亭上相叫呼，不知何与痴人事。丈夫不得手执丈二殳，身领渔阳万突骑。亲射蛮毡缚鬼章，谁识邓先好奇计。此酒须满百斛船，使我反覆没饮如渴骥。子路百榼尧千钟，黄土谁能别愚智。诸君不釂阁当闭，举觯径须烦杜蒉。
曹升六谢千仞携酒过饮宋牧仲张杞园亦至同赋长句二首·其二
作者：王士禛
朝代：清
体裁：古风

昔闻马文渊，居后欲轩前欲轾。又闻栾将军，贱贫辱身贵快意。此语非长者，亦复非游戏。劲翮扶摇九万里，岂识青冥更垂翅。鸢肩火色多少年，一老行吟独憔悴。唯应中山酿，供我千日醉。駃騠为胾驼作羹，有酒如渑那复记。千秋亭上相叫呼，不知何与痴人事。丈夫不得手执丈二殳，身领渔阳万突骑。亲射蛮毡缚鬼章，谁识邓先好奇计。此酒须满百斛船，使我反覆没饮如渴骥。子路百榼尧千钟，黄土谁能别愚智。诸君不釂阁当闭，举觯径须烦杜蒉。
曹升六谢千仞携酒过饮宋牧仲张�园亦至同赋长句二首·其一
作者：王士禛
朝代：清
体裁：古风

陵州罗酒玉雪清，青州金露琥珀赪。直沽冰开酒船到，属车捆载连瓶罂。二子提挈肯过我，鸱夷交卧纷纵横。我爱徐景山，不知曹事唯酒鎗。复爱谢安西，玩弄玄子如老兵。眼中况是我辈客，谈天炙毂声彭觥。一斗枯肠芒角生，五斗胸中鳞甲平。一石旷若游八极，《逍遥》《齐物》无亏成。幽州二月草始萌，小桃照地如红鞓。天涯酒人不易得，何必琴筑琵琶筝。十掷辄犍讵缘拙，三语作掾谁所令。蜡炬成堆冠帻堕，西南月作金盆倾。
曹南渡河望南华山
作者：王士禛
朝代：清
体裁：七言绝句

函关已吊玄元宅，郑圃还过禦寇家。问渡漆园风雨里，却临秋水诵南华。
曹正子邀同家兄子侧及诸君丰台看芍药晚过祖氏园亭
作者：王士禛
朝代：清

回首旗亭画壁时，重来已是十年迟。应刘逝后风流尽，只有恒河照鬓丝。宫锦千丝费剪裁，䛏他婪尾殿春杯。老颠剩欲相料理，乞取齐奴步障来。沾湿春衣更不嫌，花枝娅姹雨廉纤。鬓丝禅榻心情改，闲看儿郎插帽檐。
曹正子邀同家兄子侧及诸君丰台看芍药晚过祖氏园亭·其一
作者：王士禛
朝代：清

回首旗亭画壁时，重来已是十年迟。应刘逝后风流尽，只有恒河照鬓丝。
曹正子邀同家兄子侧及诸君丰台看芍药晚过祖氏园亭八首·其一
作者：王士禛
朝代：清
体裁：七言绝句

回首旗亭画壁时，重来巳是十年迟。应刘逝后风流尽，只有恒河照鬓丝。
曹正子邀同家兄子侧及诸君丰台看芍药晚过祖氏园亭八首·其七
作者：王士禛
朝代：清
体裁：七言绝句

沙禽一一事高格，烟柳斜阳初弄姿。更爱风标两公子，水荭花外立移时。
曹正子邀同家兄子侧及诸君丰台看芍药晚过祖氏园亭八首·其三
作者：王士禛
朝代：清
体裁：七言绝句

陂塘点点乌犍出，夏木阴阴白鸟飞。也似江南好风景，水田一带学僧衣。
曹正子邀同家兄子侧及诸君丰台看芍药晚过祖氏园亭八首·其二
作者：王士禛
朝代：清
体裁：七言绝句

依然春草樊川路，并马来过覆盎门。记得城南天尺五，绿芜红药水边村。
曹正子邀同家兄子侧及诸君丰台看芍药晚过祖氏园亭八首·其五
作者：王士禛
朝代：清
体裁：七言绝句

雨雨风风态自殊，花花叶叶不曾孤。更添练鹊和蝉蝶，便是徐熙六幅图。
曹正子邀同家兄子侧及诸君丰台看芍药晚过祖氏园亭八首·其八
作者：王士禛
朝代：清
体裁：七言绝句

水槛清凉跂脚眠，菱花菰叶一溪烟。阻风中酒年年事，绝忆春江上水船。
曹正子邀同家兄子侧及诸君丰台看芍药晚过祖氏园亭八首·其六
作者：王士禛
朝代：清
体裁：七言绝句

沾湿春衣更不嫌，花枝娅姹雨廉纤。鬓丝禅榻心情改，闲看儿郎插帽檐。
曹正子邀同家兄子侧及诸君丰台看芍药晚过祖氏园亭八首·其四
作者：王士禛
朝代：清
体裁：七言绝句

宫锦千丝费剪裁，䛏他婪尾殿春杯。老颠剩欲相料理，乞取齐奴步障来。
望中条山
作者：王士禛
朝代：清
体裁：五言律诗

今朝美风日，望见中条山。青嶂有时隐，白云随意还。泉飞幽谷里，鸟啭竹林间。欲访韩终去，菖蒲驻好颜。
望剑州怀乔文衣
作者：王士禛
朝代：清
体裁：五言律诗

次公狂自好，名字满人间。才士无高位，吟魂寄百蛮。音书湖口县，生死剑门关。太息青蝇吊，交州几岁还。
望华山
作者：王士禛
朝代：清

关中八水汇，清渭独朝宗。黄河西北来，交会船司空。河流挟底柱，岳势分宏农。山河两戒首，气压殽函东。金天正肃杀，屹然白帝宫。削成五千仞，真宰散鸿濛。及关见岌嶪，元精罗心胸。倏忽云气生，西接终南峰。诸峰忽已失，俯首趋河潼。峨峨司寇冠，独立青云中。苍茫望三辅，秋气去安穷。荒唐秦皇腊，寂寞希夷踪。何当驾白鹿，还共骖茅龙。
望华山
作者：王士禛
朝代：清
体裁：古风

关中八水汇，清渭独朝宗。黄河西北来，交会船司空。河流挟底柱，岳势分弘农。山河两戒首，气压殽函东。金天正肃杀，屹然白帝宫。削成五千仞，真宰散鸿濛。及关见岌嶪，元精罗心胸。倏忽云气生，西接终南峰。诸峰忽已失，俯首趋河潼。峨峨司寇冠，独立青云中。苍茫望三辅，秋气去安穷。荒唐秦皇腊，寂莫希夷踪。何当驾白鹿，还共骖茅龙。
望小洞庭
作者：王士禛
朝代：清
体裁：五言律诗

当日苏司业，风流此暂经。重岩望超忽，远水界空冥。积雪明蚕尾，浮云下洞庭。明朝新霁好，回首数峰青。
望庐山
作者：王士禛
朝代：清
体裁：五言排律

看山宜雪后，五老况相要。绝顶霾云雾，诸峰出泬㵳。阴阳殊向背，吴楚接风潮。急瀑来三峡，名僧问六朝。客程兼水石，行色借渔樵。磨衲堪终老，彭城枉赐貂。
望庞居士山
作者：王士禛
朝代：清
体裁：七言绝句

云烟杳杳树幢幢，消息凭谁问老庞。斜日汉川秋水阔，居然一口吸西江。
望江南 其一 秦邮有赠
作者：王士禛
朝代：清

江南好，风日近秦邮。银甲暂停朱阁午，玉笙才度碧云秋。扶醉且淹留。
望江南 其三 秦邮有赠
作者：王士禛
朝代：清

江南好，最好是盂湖。何处情人名碧玉，谁家亭子号真珠。聊为结相于。
望江南 其二 秦邮有赠
作者：王士禛
朝代：清

江南好，春暮雨帘纤。鱼子天晴初出水，鼠姑风细不钩帘。底事恼江淹。（案《倚声初集》
望江南 其五 秦邮有赠
作者：王士禛
朝代：清

江南好，又过落华朝。玉茗歌残情历历，金堂人散水迢迢。魂去不须招。
望江南 其五 秦邮有赠
作者：王士禛
朝代：清
体裁：词

江南好，又过落花朝。玉茗歌残情历历，金堂人散水迢迢。魂去不须招。
望江南 其四 秦邮有赠
作者：王士禛
朝代：清

江南好，画舫听吴歌。万树垂杨青似黛，一湾春水碧于罗。懊恼是横波。
望江南·秦邮有赠
作者：王士禛
朝代：清

江南好，风日近秦邮。银甲暂停朱阁午，玉笙才度碧云秋。扶醉且淹留。江南好，春暮雨帘纤。鱼子天晴初出水，鼠姑风细不钩帘。底事恼江淹。（案《倚声初集》江南好，最好是盂湖。何处情人名碧玉，谁家亭子号真珠。聊为结相于。江南好，画舫听吴歌。万树垂杨青似黛，一湾春水碧于罗。懊恼是横波。江南好，又过落华朝。玉茗歌残情历历，金堂人散水迢迢。魂去不须招。
望湘人·赋余氏女子绣柳毅传书图
作者：王士禛
朝代：清

看缭绫半幅，绣线千丝，汜人幽恨如诉。雨鬓风鬟，花愁月晕，蕉萃牧羊南浦。目断潇湘，楚天无雁，倩谁传语。忽相逢、秦塞归人，洒泪为通鱼素。可奈钱唐一怒。便碧云万里，片时来去。宛绡谷明珰，无恙龙宫娇女。更休怅望，神人道隔，永念君恩难负。两情合、何处牵丝，社橘依然春树。
望终南云气
作者：王士禛
朝代：清
体裁：七言律诗

终南云物一千里，远横嶓冢包商颜。不雨不晴最窈窕，一东一西时往还。何日高栖寻紫阁，来朝驿骑绕黄山。无心羡汝能舒卷，惭负秋来水石闲。
望缑山庙
作者：王士禛
朝代：清
体裁：五言律诗

王子乘鸾鹤，飘摇伊洛间。至今明月夜，凤吹满空山。缑氏仙踪杳，东莱汉使还。楼居高几许，天路渺难攀。
望见华山
作者：王士禛
朝代：清
体裁：七言绝句

蒲坂南来问钓船，风陵堆上隔风烟。黄河一曲流千里，太华居然落眼前。
望远行·蜀冈眺望怀古
作者：王士禛
朝代：清

江楼昨夜，闻哀角、潋滟斜阳将暮。淮南水驿，故国长亭，一带迷离烟树。秋月春花，岁岁天涯孤客，赢得壮怀如许。最难禁常是，梅天丝雨。谁语。独上蜀冈骋望，见乱柳、栖雅无数。板渚人稀，玉钩梦杳，不记离宫何处。忆自吴玉僭窃，阿摩游幸，几度芜城堪赋。但井阑风急，精灵来去。
望远行·蜀冈眺望怀古
作者：王士禛
朝代：清
体裁：词

江楼昨夜，闻哀角、潋滟斜阳将暮。淮南水驿，故国长亭，一带迷离烟树。秋月春花，岁岁天涯孤客，赢得壮怀如许。最难禁常是，梅天丝雨。谁语。独上蜀冈骋望，见乱柳、栖鸦无数。板渚人稀，玉钩梦杳，不记离宫何处。忆自吴玉僭窃，阿摩游幸，几度芜城堪赋。但井栏风急，精灵来去。
望青原山有怀药地愚山二公
作者：王士禛
朝代：清
体裁：七言绝句

白鹭空洲又劫灰，青原山色自崔嵬。风流二老今何在，独问庐陵米价来。
望青城山
作者：王士禛
朝代：清
体裁：五言律诗

云气连西域，名山作汉标。千秋轩帝迹，每夜岳灵朝。玉宇凌丹壑，神鸾下碧霄。丈人一招手，天路未应遥。
望鸡笼山雪寄杜于皇
作者：王士禛
朝代：清
体裁：五言律诗

天半鸡笼雪，遥遥逸兴偏。春阴寒未散，云壑更相鲜。不辨谷中树，应添岩下泉。因怀杜陵叟，拾橡此中眠。
朝中措·平山堂和欧公原韵
作者：王士禛
朝代：清

平山堂外又东风。寒食柳濛濛。欲访欧公行处，寒烟暮霭连空。仙翁已远，髯公复去，文笔谁工。南望金焦两点，江天依旧飞鸿。
朝天峡
作者：王士禛
朝代：清
体裁：古风

朝登嘉陵舟，日出羌水赤。履险倦鞍马，即次亦称适。黕黮双峡来，突见巨灵蹠。崭岩无寸肤，青冥厉双翮。阴崖积龙蜕，跳波畏鲸掷。往往压人顶，骇此欲崩石。洞穴峡半开，兵气尚狼籍。蛇豕据成都，置戍当险阨。至今三十年，白骨满梓益。流民近稍归，天意厌兵革。会见賨卢人，烧畬开确�。慷慨一扣舷，浩歌感今昔。风便黎州城，茫茫波涛白。
朝天峡
作者：王士禛
朝代：清

朝登嘉陵舟，日出羌水赤。履险倦鞍马，即次亦称适。黕黮双峡来，突见巨灵蹠。崭岩无寸肤，青冥厉双翮。阴崖积龙蜕，跳波畏鲸掷。往往压人顶，骇此欲崩石。洞穴峡半开，兵气尚狼藉。蛇豕据成都，置戍当险厄。至今三十年，白骨满梓益。流民近稍归，天意厌兵革。会见賨卢人，烧畬开确？。慷慨一扣舷，浩歌感今昔。风便黎州城，茫茫波涛白。
木末亭作
作者：王士禛
朝代：清
体裁：古风

晓登木末亭，南望新林浦。烟岚纷四围，三山渺何许。旭日丽飞甍，云物媚晴溆。风景在江山，离宫半禾黍。顾瞻金川门，悲来不能语。惟馀博士祠，正气留终古。
朱浙清明上河图二首·其一
作者：王士禛
朝代：清
体裁：七言绝句

金明池上柳吹绵，仕女红妆照水鲜。学取鹅黄宫样窄，一双新画孟家蝉。
朱浙清明上河图二首·其二
作者：王士禛
朝代：清
体裁：七言绝句

梦华彷佛旧东京，瞥见丹青眼暂明。忽忽停杯缘底事，西风残照近青城。
朱璧揭钵图歌
作者：王士禛
朝代：清
体裁：古风

方寸水精钵，中有宁馨儿。崔巍青莲座，上有人天师。一人窈窕美且颀，回风髣髴捎云旗。作使群鬼无不为，神奸万亿连居脽。震电熚熚雷车驰，修罗刀鼻雨不訾。飞龙衙衙势躨跜，前有饥蛟后肥遗。或骑朱虎骖文狸，猰㺄駚�驺吾夔。蹄者角者毛耏耏，铜弩蹶张齐发机。彤弓玈矢射丽龟，鼘鼘伐鼓声振悲。师子之铠剑钑铍，悬橦度索上骑危。牙齿栈齴肩隐颐，左担鸡足移须弥。威容广大调御姿，不闻不见坐若尸。天花青绀下葳蕤，山鬼邪揄不得施。授女五戒跪涕洟，岂悟前因羯肌夷。宾伽解脱母性慈，山河墨点无疮痍。顾陆不作作者谁，昆山朱璧能继之。绢素皯晕丹粉漓，神彩浮动穷毫釐。城北徐公虎头痴，三日不食坐茅茨。抱持此卷忘朝饥，大雪叩门索我诗。开卷一引千留犁，呵冰灸砚为此词。十指皲瘃两肘胝，杜陵老叟不可追，金粟神妙徒嗟咨。
朱锡鬯自代州至京奉柬
作者：王士禛
朝代：清
体裁：七言律诗

短后曲将代马骑，谈兵绝塞偃牙旗。锦囊旧事悲唐垒，碧玉春流写晋祠。燕市雪深衣褐敝，吴江枫落酒船迟。鸳湖若买三间屋，得便从君下钓丝。
杂感
作者：王士禛
朝代：清

陇水洮云外，传烽万里通。天兵张掖下，露布朔方同。贼已亡方望，时堪仗窦融。明年看置酒，图画满南宫。饮马洞庭阔，连营笳吹闻。南人知象主，汉表失番君。斑竹祠边水，苍梧野外云。何时真下濑，一试习流军。戮力还羌帅，孤忠有法王。不缘蒙上赏，何以警无将。天狗过秦野，髦牛限鬼方。古来称陇蜀，成败几苍茫。一发东瓯路，悬军春复秋。何人裹马革，几辈烂羊头。礼比长公主，荣逾恩泽侯。圣朝宽大德，不死竟何忧。
杂感·其二
作者：王士禛
朝代：清

饮马洞庭阔，连营笳吹闻。南人知象主，汉表失番君。斑竹祠边水，苍梧野外云。何时真下濑，一试习流军。
杂感四首·其一
作者：王士禛
朝代：清
体裁：五言律诗

陇水洮云外，传烽万里通。天兵张掖下，露布朔方同。贼已亡方望，时堪仗窦融。明年看置酒，图画满南宫。
杂感四首·其三
作者：王士禛
朝代：清
体裁：五言律诗

戮力还羌帅，孤忠有法王。不缘蒙上赏，何以警无将。天狗过秦野，髦牛限鬼方。古来称陇蜀，成败几苍茫。
杂感四首·其二
作者：王士禛
朝代：清
体裁：五言律诗

饮马洞庭阔，连营笳吹闻。南人知象主，汉表失鄱君。斑竹祠边水，苍梧野外云。何时真下濑，一试习流军。
杂感四首·其四
作者：王士禛
朝代：清
体裁：五言律诗

一发东瓯路，悬军春复秋。何人裹马革，几辈烂羊头。礼比长公主，荣逾恩泽侯。圣朝宽大德，不死竟何忧。
杂题萧尺木画册四首·其一
作者：王士禛
朝代：清
体裁：七言绝句

幡影依稀选佛场，白云深处剧清凉。迢迢涧水空花出，寂寂寒山贝叶香。
杂题萧尺木画册四首·其三
作者：王士禛
朝代：清
体裁：七言绝句

笭箵沿溪踏乱流，秋深芦荻风飕飕。若得五湖三亩宅，便须随汝钓槎头。
杂题萧尺木画册四首·其二
作者：王士禛
朝代：清
体裁：七言绝句

山城水郭苍茫里，曲栈疏林远近中。太息欧湖老诗史，直将劲笔压关穜。
杂题萧尺木画册四首·其四
作者：王士禛
朝代：清
体裁：七言绝句

平生酒态嵇中散，目送飞鸿坐竹林。闲向梅花弹一曲，落花乱点碧流深。
李夫人冢
作者：王士禛
朝代：清
体裁：七言绝句

长门买赋草萋萋，冤魄云阳杜宇啼。惟有佳人解倾国，荚陵长傍茂陵西。
李念慈画
作者：王士禛
朝代：清
体裁：五言绝句

君家泾水阳，终南在当面。紫阁与皇陂，宛向图中见。
李渭清简讨以龙须二茎见赠来书云有风鬟雾鬓之态非火鬣朱鳞比也戏报长句
作者：王士禛
朝代：清
体裁：古风

阿谁拔此苍龙须，白如珂雪光骊珠。风鬟雾鬓忆髣髴，汜人愁态潇湘姝。鲛室织丝冰万缕，博山龙涎午方䰞。龙皮之扇驱残暑，紫拂龙髯胜挥麈。梦入潇湘洞庭渚，贝阙金堂见龙女。乐奏还宫迎贵主，钱唐破阵交风雨。觉来一笑望秋空，依旧痴龙卧相语。
杜曲西南吊牧之冢
作者：王士禛
朝代：清
体裁：七言绝句

两枝仙桂气凌云，落魄江湖杜司勋。今日终南山色里，小桃花下一孤坟。
杨家硿
作者：王士禛
朝代：清
体裁：古风

诘曲皆红泉，纵横半白石。石映月明时，泉喧风雨夕。爱此故乡山，临流布瑶席。
杨枝紫云曲二首·其一
作者：王士禛
朝代：清
体裁：七言绝句

名园一树绿杨枝，眠起东风踠地垂。忆向灞陵三月见，飞花如雪飐轻丝。
杨枝紫云曲二首·其二
作者：王士禛
朝代：清
体裁：七言绝句

黄金屈膝玉交杯，坐烬银荷叶上灰。法曲只从天上得，人间那识紫云回。
杨茶庵佥宪�门殉节诗
作者：王士禛
朝代：清
体裁：七言律诗

西来鼙鼓震秦川，神木城头火夜然。直向重泉寻八口，居然一死动三边。飞书大将论功日，啮齿孤臣入地年。彷佛井干明月下，苔痕零落听啼鹃。
板子矶
作者：王士禛
朝代：清
体裁：五言绝句

板子矶前路，风帆之字行。红花将翠筱，的的可怜生。
板桥
作者：王士禛
朝代：清
体裁：七言绝句

板桥衰柳日萧萧，回首宣和似暮朝。上已金明池上饮，画船衔尾骆驼桥。
林皋和尚塔院观林公泉
作者：王士禛
朝代：清
体裁：古风

祖堂白云里，岧峣俯林樾。昔人不可见，岩桂花犹发。惟有林公泉，涓涓漾明月。
林逋梅鹤
作者：王士禛
朝代：清
体裁：七言绝句

郭索钩辀句尚传，妻梅子鹤致萧然。不知他日朝元殿，谁上汾阴飨祀篇。
枝江道中
作者：王士禛
朝代：清
体裁：五言律诗

愁绝丹阳道，萧条暮雨时。天遥孤雁没，江阔一帆迟。庾信台空在，怀王冢尚疑。且随鸥鸟去，今夜泊松滋。
柳
作者：王士禛
朝代：清
体裁：七言绝句

雨态烟姿定有无，柔条依旧暗金铺。风情甘让钟山隐，手写黄罗付庆奴。
柳含烟·本意
作者：王士禛
朝代：清

销魂树，曲江边。移自永丰坊里，东风吹雪又吹绵。艳阳天。何处行人歌水调。极目黏天芳草。锦帆曾此向天涯。落谁家。
柳庵
作者：王士禛
朝代：清
体裁：五言律诗

溪行路不极，溪上出香林。一夜前山雨，千回石濑深。空花春漠漠，仙梵午沉沉。旧识旃檀味，还能悦众心。
柳庵西方丈夜坐
作者：王士禛
朝代：清
体裁：五言律诗

踏阁攀林罢，闲阶坐夜分。木犀春半发，鼻观定中闻。举首见明月，西峰归片云。徘徊恋清景，溪籁远纷纷。
柳枝 其一 本意
作者：王士禛
朝代：清

鸳鸯湖上水漪漪。黄入东风柳渐垂。湖里鸳鸯湖畔柳，送侬归处足侬思。
柳枝 其一 本意
作者：王士禛
朝代：清
体裁：词

鸳鸯湖上水漪漪，黄入东风柳渐垂。湖里鸳鸯湖畔柳，送侬归处足侬思。
柳枝 其三 赵北口柳枝词
作者：王士禛
朝代：清

湖光如镜复如酥。柳色迢迢入大沽。亭午银鱼风渐小，一帆春水到蠡吾。
柳枝 其三 赵北口柳枝词
作者：王士禛
朝代：清
体裁：词

湖光如镜复如酥，柳色迢迢入大沽。亭午银鱼风渐小，一帆春水到蠡吾。
柳枝 其二 本意
作者：王士禛
朝代：清

二月江头见柳条，千丝万缕映春潮。销魂桥上销魂树，不到飞花魂亦销。
柳枝 其五 赵北口柳枝词
作者：王士禛
朝代：清

湖外垂杨湖上茭。夜来春水欲齐梢。波浮碧藻金鱼尾，风堕红翎玉剪巢。
柳枝 其五 赵北口柳枝词
作者：王士禛
朝代：清
体裁：词

湖外垂杨湖上茭，夜来春水欲齐梢。波浮碧藻金鱼尾，风堕红翎玉剪巢。
柳枝 其四 赵北口柳枝词
作者：王士禛
朝代：清

楼船彷佛小江南。才剪溪藤蜀罽帆。飞花相送向何处，柳外官桥黄布帘。
柳枝 其四 赵北口柳枝词
作者：王士禛
朝代：清
体裁：词

楼船彷佛小江南，才剪溪藤蜀罽帆。飞花相送向何处，柳外官桥黄布帘。
柳枝·本意
作者：王士禛
朝代：清

鸳鸯湖上水漪漪。黄入东风柳渐垂。湖里鸳鸯湖畔柳，送侬归处足侬思。二月江头见柳条，千丝万缕映春潮。销魂桥上销魂树，不到飞花魂亦销。湖光如镜复如酥。柳色迢迢入大沽。亭午银鱼风渐小，一帆春水到蠡吾。楼船彷佛小江南。才剪溪藤蜀罽帆。飞花相送向何处，柳外官桥黄布帘。湖外垂杨湖上茭。夜来春水欲齐梢。波浮碧藻金鱼尾，风堕红翎玉剪巢。
柴关岭
作者：王士禛
朝代：清
体裁：古风

早发陈仓道，马蹄乱云雾。行行到柴关，云低雨倾注。邪径中槎牙，幽篁四森布。大石立当关，势如猛虎踞。世无飞将军，磨牙尔何怒。蛟龙喜昵近，气夺生忧惧。怪鸟时一啼，闻声不知处。黑江远澒洞，万瀑齐奔赴。颇闻紫柏山，仙灵所游寓。石髓傥一逢，白日生毛羽。谁使野鹤姿，氋氃堕笼笯。真宰不可问，更向苍茫去。
栖贤寺
作者：王士禛
朝代：清
体裁：古风

李渤读书处，乃在栖贤谷。何年作招提，来寻惬幽独。僧舍如蜂房，高下傅山麓。云来汉阳峰，时就檐下宿。古寺无所有，修竹间乔木。野衲喜客来，欣然设茗粥。便欲置草堂，岩栖于此卜。
桃源忆故人·金钗涧上在秦邮
作者：王士禛
朝代：清

金钗涧上人如玉。解唱春波新曲。画扇蝉纱十幅。春水平帆绿。三三五五鸳鸯浴。触忤閒愁春目。戏掷菱花相逐。又向花房宿。
桔柏江
作者：王士禛
朝代：清
体裁：古风

小舟飞青鹘，西掠马鸣阁。阁道凌天关，稍幸息腰脚。茫茫双江来，抱此益昌郭。荒城豺虎多，残堞出丛薄。国忆苴侯开，江疑鳖灵凿。武都地势高，众水竞流落。分道下氐羌，两川乃磅礴。鸣水回惊澜，阴平划大壑。仇鸠势未夷，犀牛道弥恶。千里会葭萌，崩腾似相索。漭漭竟同流，西逝连井络。九十九峰间，回首一错愕。
梁曰缉为言辋川雪中之游
作者：王士禛
朝代：清
体裁：古风

少志爱山水，梦想怀蓝田。终南西峰下，水石馀清妍。忆昔维摩诘，于此曾挂冠。挥手谢时辈，草堂常晏眠。辋水绕舍下，湖光明云端。绳床间药铛，清斋日萧然。春鸥渐矫翼，夏木纷绵芊。时寻名僧会，自泛湖中船。叹息古人没，风物随变迁。仙令妙文笔，慨然追昔贤。积雪曜岩阪，秀色暧林峦。数里入谷口，石流已溅溅。水鸟相哀鸣，双垞渺人烟。却登华子冈，辋水犹沦涟。花竹散巳久，亭馆供诸天。王裴杳千载，丘壑亦凋残。来者复为谁，斯言良足叹。
梦与唐祖命游黄山
作者：王士禛
朝代：清
体裁：五言绝句

昨宵山中驾，咫尺穷黄海。梦里轩辕台，迢迢复何在。
梦中作
作者：王士禛
朝代：清
体裁：五言绝句

凉云止复行，水花开更落。烟柳夕阳时，蝉声动高阁。
梦游三山图歌为尤悔庵太史赋
作者：王士禛
朝代：清
体裁：古风

故人昨有梦，梦落沧海东。海中三神山，往来倏忽随长风。上有金银宫阙互亏蔽，下有云涛汩没相撞舂。萧洒古仙人，漆园傲吏逍遥翁。岁星不见几千岁，划然一啸惊鸿蒙。羲皇上人北窗卧，流观山海须臾中。谪仙骑鲸去采石，玉局西返峨眉峰。或被天衣驾烟鸿，或乘云气骑飞龙。西堂八十方两瞳，生不并世道则同。笑指桑田洗毛髓，下视六合尘濛濛。兜率海山等游戏，梦耶觉耶皆虚空。三千里外讯占梦，汉廷尚有大王公。
棹歌
作者：王士禛
朝代：清
体裁：七言绝句

红叶碛边红叶飞，黄鱼沱上黄鱼肥。百丈牵江怯西上，三巴迎客好东归。
楚怀王墓二首·其一
作者：王士禛
朝代：清
体裁：七言绝句

当年遗恨割商于，故国秋风总废墟。望里丹阳抔土在，寒潮犹似哭三闾。
楚怀王墓二首·其二
作者：王士禛
朝代：清
体裁：七言绝句

百里洲前望楚江，斜风吹雨暗篷窗。可怜云梦三千里，弱缴谁加鸟六双。
樊圻画
作者：王士禛
朝代：清
体裁：五言律诗

曾经草鞋夹，望见清凉山。秋雨暗江浦，数帆烟际还。披图思建业，欲往路间关。因送江南客，题诗慰别颜。
樊圻画
作者：王士禛
朝代：清
体裁：七言绝句

芦荻无花秋水长，澹云微雨似潇湘。雁声摇落孤舟远，何处青山是岳阳。
樟树镇王文成公誓师处
作者：王士禛
朝代：清
体裁：七言绝句

豹房虎圈气如云，行在从容露布闻。谁识书生离讲席，绝胜三十六将军。
次兖郡
作者：王士禛
朝代：清
体裁：五言律诗

翠华初过鲁，宗国此遗墟。犹忝持旌节，何殊奉乘舆。川原接凫绎，风物近青徐。独愧钟离意，名符发瓮书。
次陜州
作者：王士禛
朝代：清
体裁：五言律诗

首春发京国，秋气忽萧萧。路入三川险，人归万里遥。黄河流底柱，白日下中条。河上传经叟，仙踪不可招。
欧亭
作者：王士禛
朝代：清
体裁：五言绝句

六一何时去，犹传夜话亭。亭空人不见，残雪落冬青。
欲访三游洞不果
作者：王士禛
朝代：清
体裁：古风

舟下十二碚，西陵遥在目。江云峡口多，碚转犹千曲。怅望三游洞，灵异非一族。石钟卧苍藓，唐碣迷深竹。缅怀长庆人，一往遂不复。斜日下牢溪，依依为谁绿。
歌舞冈
作者：王士禛
朝代：清

歌舞冈前辇路微，昌华故苑想依稀。刘郎去作降王长，斜日红绵作絮飞。
正月上旬过朱竹垞太史斋中诸花盛开赋二绝句·其一
作者：王士禛
朝代：清
体裁：七言绝句

马塍曾说野人家，每先东皇管物华。今岁长安霜雪少，试灯风里见唐花。
正月上旬过朱竹垞太史斋中诸花盛开赋二绝句·其二
作者：王士禛
朝代：清
体裁：七言绝句

十笏如闻功德香，曼殊陀利两芬芳。偶来小坐谈空处，政要天花作道场。
武侯琴室
作者：王士禛
朝代：清
体裁：五言律诗

竹筱娟娟静，江流漠漠阴。至今筹笔地，犹见出师心。遗恨成衔璧，元声有故琴。千秋弦指外，髣髴遇高深。
武侯祠别郑次公水部
作者：王士禛
朝代：清
体裁：五言律诗

白雁三秋候，青山万里桥。与君俱绝域，此别更魂销。遗庙丹青尽，荒陵草木凋。平羌江上水，相望隔风潮。
武关寄家书
作者：王士禛
朝代：清
体裁：五言律诗

驿骑千山里，平安两字书。高堂衰白早，儿女死生馀。听雨思兄弟，临风问起居。白头吟更苦，莫负锦江鱼。
武功怀古
作者：王士禛
朝代：清
体裁：五言律诗

唐家慈圣寺，后稷有邰封。二水流沮漆，千秋拟沛丰。高原山色里，小邑夕阳中。乐府康王好，何时访沜东。
武功道中
作者：王士禛
朝代：清

武功回首望金城，古迹萧条感乍生。秃节尚怜苏属国，党人终赖窦游平。白头郁郁身前事，青史悠悠世上名。千里终南山色好，一枝筇竹万缘轻。
武溪水
作者：王士禛
朝代：清
体裁：五言律诗

南纪标铜柱，淊淊万里征。我穷伏波道，重和武溪行。斜日闻吹笛，谁为辕寄生。因思少游语，回首不胜情。
武陵春·和漱玉词
作者：王士禛
朝代：清

昨日相逢歌扇底，偷赠玉搔头。画阁香浓郎且休。秋水簟纹流。送别殷勤杨柳岸，花雪满行舟。双桨凌风兰叶舟。又卷起一江愁。
武陵春·和漱玉词
作者：王士禛
朝代：清
体裁：词

昨日相逢歌扇底，偷赠玉搔头。画阁香浓郎且休。秋水簟纹流。送别殷勤杨柳岸，花雪满行舟。双桨凌风兰叶舟。又捲起一江愁。
毗陵归舟
作者：王士禛
朝代：清
体裁：古风

泊船西蠡河，解缆东城路。凉月淡孤舟，遥村隐红树。杳杳暮归人，悠悠渡江去。
水调歌头·送家兄礼吉赴合肥
作者：王士禛
朝代：清

南国清明节，折柳送行人。汀洲满眼香草，斜日奈何春。西望清流关外，千里庐阳山色，碧玉竞嶙峋。明日摇鞭去，暮雨宿何村。濡须坞，肥水戍，几移军。紫髯已远，八公草木怨咸秦。转眼兴亡六代，残劫依稀半局，凭吊足伤神。莺老春归矣，莫怨又离群。
水龙吟·扬子江上作
作者：王士禛
朝代：清
体裁：词

岷峨万里滔滔，荆吴九派来南纪。浔阳东下，秣陵西望，吴头楚尾。铁瓮风高，海门雁断，角声初起。叹从来多少，英雄割据，都付与，东流矣。尽道长江天堑，暗消磨、几番战垒。师儿年少，寄奴老子，正堪相匹。北府风流，子有孙权，甥如无忌。到而今洗马，临江愁绝，一天烟水。
水龙吟·扬子江上作
作者：王士禛
朝代：清

岷峨万里滔滔，荆吴九派来南纪。浔阳东下，秣陵西望，吴头楚尾。铁瓮风高，海门雁断，角声初起。叹从来多少，英雄割据，都付与，东流矣。尽道长江天堑，暗销磨、几番战垒。师儿年少，寄奴老子，正堪相匹。北府风流，子有孙权，甥如无忌。到而今洗马，临江愁绝，一天烟水。
汉中府
作者：王士禛
朝代：清
体裁：七言律诗

路绕褒斜梦故园，今朝风物似中原。平芜蹀躞连钱马，近郭参差橘柚村。万叠云峰趋广汉，千帆秋水下襄樊。只愁明日金牛路，回首兴元落照昏。
汉台
作者：王士禛
朝代：清
体裁：五言律诗

绛灌当时伍，黥彭异代看。竟成隆准帝，不屑沐猴冠。磊落真王气，苍茫大将坛。风云今寂莫，江汉自波澜。
汉嘉竹枝五首·其一
作者：王士禛
朝代：清
体裁：词

龙游城郭碧玻瓈，西望三峨晓黛滋。分取三江作明镜，镜中各自照蛾眉。
汉嘉竹枝五首·其三
作者：王士禛
朝代：清
体裁：词

侧生一树会江门，水递年年进大藩。寂莫蜀宫三十载，夕阳零落荔支园。
汉嘉竹枝五首·其二
作者：王士禛
朝代：清
体裁：词

城头山色入虚无，城下清波望郁姑。白塔红船归去晚，嘉州也复有西湖。
汉嘉竹枝五首·其五
作者：王士禛
朝代：清
体裁：词

平羌峡里府江来，西望青衣抱郭回。大佛足前相会合，早潮晚汐不分开。
汉嘉竹枝五首·其四
作者：王士禛
朝代：清
体裁：词

竹公溪口水茫茫，溪上人家赛竹王。铜鼓蛮歌争上日，竹林深处拜三郎。
汉州纪梦
作者：王士禛
朝代：清
体裁：七言绝句

照壁孤檠不自聊，隔窗寒雨打红蕉。惊回一枕乡园梦，身在西川金雁桥。
汉州西湖
作者：王士禛
朝代：清
体裁：五言律诗

当年房次律，此地凿西湖。百顷烟波渺，中流岛屿孤。琴亭何寂寞，片石亦榛芜。欲问邢和璞，三生事有无。
汉景帝庙
作者：王士禛
朝代：清
体裁：五言律诗

阳陵何处是，遗庙此中洲。落日西陵渡，寒江楚塞楼。天心纷割据，鼎足失炎刘。太息英雄远，楼船下益州。
汉武帝通天台址
作者：王士禛
朝代：清

通天台畔望咸京，秋入秦川雨半晴。御宿不来仙掌散，宫车已往露盘倾。神光遥指虚无影，渭水长流日夜声。此去西风茂陵路，祇应肠断沈初明。
汉武帝通天台址
作者：王士禛
朝代：清
体裁：七言律诗

通天台畔望咸京，秋入秦川雨半晴。御宿不来仙掌散，宫车已往露盘倾。神光遥指虚无影，渭水长流日夜声。此去西风茂陵路，祗应肠断沈初明。
汎嘉陵江至益昌怀何易于
作者：王士禛
朝代：清
体裁：古风

益昌古利州，由来五达衢。白水合嘉陵，山谷相盘纡。我有汎舟役，万里经川涂。望古怀清芬，所思何易于。刺史乘春下，画鹢盛嬉娱。前舟载宾客，后舟罗笙竽。索民为挽舟，牵繂须百夫。县令腰笏前，挽舟自先驱。刺史惊问状，县令乃前趋。方春耕且蚕，民力方勤劬。令适暇无事，可以充卒徒。刺史闻之惭，上马如亡逋。仁人重一言，能使民力苏。考献徵樵文，摭之载唐书。累百守令中，尚有斯人无。作诗告有位，磬石镵山隅。
汎汉江
作者：王士禛
朝代：清
体裁：五言律诗

广川微雨过，叠鼓发中流。白獭衔鱼上，青峰捲幔收。江童竹枝曲，汉女木兰舟。归路重城晚，红灯满市楼。
江上
作者：王士禛
朝代：清
体裁：七言绝句

吴头楚尾路如何，烟雨秋深暗白波。晚趁寒潮渡江去，满林黄叶雁声多。
江上
作者：王士禛
朝代：清
体裁：诗

吴头楚尾路如何，烟雨秋深暗自波。晚趁寒潮渡江去，满林黄叶雁声多。
江上寄程昆崙二首·其一
作者：王士禛
朝代：清
体裁：五言绝句

白浪金山寺，主山铁瓮城。故人今不见，杨柳作秋声。
江上寄程昆崙二首·其二
作者：王士禛
朝代：清
体裁：五言绝句

江北望江南，祗隔江津水。日暮寒潮生，愁心满扬子。
江上望青山忆旧二首·其一
作者：王士禛
朝代：清
体裁：七言绝句

扬子秋残暮雨时，笛声雁影共迷离。重来三月青山道，一片风帆万柳丝。
江上望青山忆旧二首·其二
作者：王士禛
朝代：清
体裁：七言绝句

长江如练布帆轻，千里山连建业城。草长莺啼花满树，江村风物过清明。
江上看晚霞三首·其一
作者：王士禛
朝代：清
体裁：七言绝句

彭泽县前风倒吹，三朝休怨峭帆迟。馀霞散绮澄江练，满眼青山小谢诗。
江上看晚霞三首·其三
作者：王士禛
朝代：清
体裁：七言绝句

潇潇寒雨暗浔阳，日日江潮过马当。东望沧溟天万里，乘风欲度赤城梁。
江上看晚霞三首·其二
作者：王士禛
朝代：清
体裁：七言绝句

白浪空江断去人，连朝风色起青蘋。小孤山外红霞影，定子当筵别是春。
江上读韦诗
作者：王士禛
朝代：清
体裁：古风

弹琴向空江，夜静见江月。水波正遥裔，河汉坐超忽。五弦泛波涛，馀音散林樾。沙边鹤唳远，烟中人语歇。何处楚山青，孤帆远将没。独有韦公诗，依依伴清绝。
江东
作者：王士禛
朝代：清
体裁：七言律诗

江东人物旧难俦，遗老飘零半白头。斑管题诗吴祭酒，红颜顾曲袁荆州。太常缣素云烟落，宗伯文章江汉流。径欲相从破萧瑟，片帆高挂五湖秋。
江安县
作者：王士禛
朝代：清
体裁：五言律诗

斜日玉津渡，青山铜鼓滩。蛮江来浩荡，行路饱艰难。晚市稀橙客，荒园罢橘官。波涛三百里，犹是怯兵栏。
江正鹿角胶墨
作者：王士禛
朝代：清
体裁：古风

深山五月中，鹿角暖初蜕。取作黄明胶，良工妙调剂。黄海松万株，寿者几千岁。古屋收轻烟，万杵功不细。易水渺已远，潘张复谁继。歙州有江正，妙绝擅斯制。故人鹿裘翁，爱我一丸惠。老无隃麋赐，研田芜不薙。晴窗手摩挲，风日忽开霁。袖中官奴帖，飞动苦难逮。牙滑剡溪藤，熟视空睥睨。啜汁亦复佳，为君扫文字。
江津县晚泊寄怀李绥阳公凯
作者：王士禛
朝代：清
体裁：七言律诗

路入江州爱晚晴，青山红树眼中明。斜阳潮送孤舟上，沙岸人牵百丈行。故国至今悲蔓子，乘槎曾共访君平。城南便是牂牁路，一夕相思白发生。
江行望乌尤山
作者：王士禛
朝代：清
体裁：七言绝句

墨鱼吹浪一江浮，尔雅台荒古木秋。碧水丹山留不得，风帆回首别乌尤。
江行望识舟亭
作者：王士禛
朝代：清
体裁：七言律诗

鸠兹北面识舟亭，天际归帆望杳冥。松竹阴中孤塔白，楼台缺处数峰青。赭山人去生春草，江水潮回没旧汀。更忆于湖玩鞭迹，吴波不动客扬舲。
江阳竹枝二首·其一
作者：王士禛
朝代：清
体裁：词

锦官城东内江流，锦官城西外江流。直到江阳复相见，暂时小别不须愁。
江阳竹枝二首·其二
作者：王士禛
朝代：清
体裁：词

妾如江心黄龙堆，江枯石烂长崔嵬。郎如治平寺中塔，戎州西望忽飞来。
江阴何明府邀登君山
作者：王士禛
朝代：清
体裁：五言律诗

楚相何年邑，凄凉此独经。棘门成宿草，浮远祗空亭。半壁收吴楚，空江入杳冥。却思洞庭上，一十二峰青。
江陵书感
作者：王士禛
朝代：清
体裁：五言律诗

先公持节地，今日复经过。江汉流如昔，兴亡事若何。人归铜马后，士岂鲫鱼多。信美非吾土，登楼发浩歌。
汧阳县
作者：王士禛
朝代：清
体裁：五言律诗

晚上汧阳阁，远山横翠眉。川长连陇首，城古枕隃糜。太尉千秋笏，韦郎七字诗。不胜怀古意，羌笛暮休吹。
汪钝翁六十
作者：王士禛
朝代：清
体裁：五言律诗

少壮一弹指，君今六十强。相逢颜色改，别后鬓毛苍。名在儒林传，经传弟子行。河汾姚与薛，几辈许升堂。
沁园春 其一 偶兴同程村羡门作
作者：王士禛
朝代：清

春去秋来，林无静柯，川无停流。忆卓女垆边，花笼赵瑟，要离冢畔，霜淬吴钩。剑客从游，酒徒托乘，意气居然横九州。谁知道、看主家厮养，骑尉通侯。十年壮志难酬。但眼底、青尊恣拍浮。谓万户千钟，卿其休矣，千峰万壑，吾又焉求。龙性难驯，鸿飞何慕，争席休惊海上鸥。忘机久、任行歌带索，五月披裘。
沁园春 其一 偶兴同程村羡门作
作者：王士禛
朝代：清
体裁：词

春去秋来，林无静柯，川无停流。忆卓女垆边，花笼赵瑟，要离冢畔，霜淬吴钩。剑客从游，酒徒托乘，意气居然横九州。谁知道、看主家厮养，骑尉通侯。十年壮志难酬。但眼底、青樽恣拍浮。谓万户千钟，卿其休矣，千峰万壑，吾又焉求。龙性难驯，鸿飞何慕，争席休惊海上鸥。忘机久、任行歌带索，五月披裘。
沁园春 其二 偶兴同程村羡门作
作者：王士禛
朝代：清
体裁：词

何处放怀，万里之流，千仞之冈。笑非佛非仙，人称散圣，不痴不慧，古号遗狂。蛮触争残，夔蚿观破，慢世须教觅乐方。谁解识、有秕糠尧舜，啸傲羲皇。门前一枕沧浪。但秋水、逍遥注几章。问旧友谁过，井公园客，新知不厌，负局修羊。金粟前身，玉清往事，游戏人间傀儡场。须回首、是丽农方丈，早认渠乡。
沁园春 其二 偶兴同程村羡门作
作者：王士禛
朝代：清

何处放怀，万里之流，千仞之冈。笑非佛非仙，人称散圣，不痴不慧，古号遗狂。蛮触争残，夔蚿观破，慢世须教觅乐方。谁解识、有秕糠尧舜，啸傲羲皇。门前一枕沧浪。但秋水、逍遥注几章。问旧友谁过，井公园客，新知不厌，负局脩羊。金粟前身，玉清往事，游戏人间傀儡场。须回首、是丽农方丈，早认渠乡。
沁园春·偶兴同程村羡门作
作者：王士禛
朝代：清

春去秋来，林无静柯，川无停流。忆卓女垆边，花笼赵瑟，要离冢畔，霜淬吴钩。剑客从游，酒徒托乘，意气居然横九州。谁知道、看主家厮养，骑尉通侯。十年壮志难酬。但眼底、青尊恣拍浮。谓万户千钟，卿其休矣，千峰万壑，吾又焉求。龙性难驯，鸿飞何慕，争席休惊海上鸥。忘机久、任行歌带索，五月披裘。何处放怀，万里之流，千仞之冈。笑非佛非仙，人称散圣，不痴不慧，古号遗狂。蛮触争残，夔蚿观破，慢世须教觅乐方。谁解识、有秕糠尧舜，啸傲羲皇。门前一枕沧浪。但秋水、逍遥注几章。问旧友谁过，井公园客，新知不厌，负局脩羊。金粟前身，玉清往事，游戏人间傀儡场。须回首、是丽农方丈，早认渠乡。
沈周秋林读书图
作者：王士禛
朝代：清
体裁：古风

白露变丹叶，枫林飒高寒。青山出白云，岩壑增孱颜。何人坐林中，长日颓巾冠。尧舜禹武汤，如栉罗简编。最爱青牛翁，至哉五千言。山风日萧条，枫叶堕我前。瀑布拿蛟龙，赴谷为奔川。川上小石矶，矶头插纶竿。卷书即垂钓，得意遂忘筌。我本山中人，见此心依然。何当及秋风，归剪茅三间。
沔县谒诸葛忠武侯祠
作者：王士禛
朝代：清

天汉遥遥指剑关，逢人先问定军山。惠陵草木冰霜里，丞相祠堂桧柏间。八阵风云通指顾，一江波浪急潺湲。遗民衢路还私祭，不独英雄血泪斑。
沚园吊郭胤伯二首·其一
作者：王士禛
朝代：清
体裁：七言绝句

白崖湖水碧浮天，乱石嵯峨凌紫烟。十里芙蕖众香国，此中曾泊孝廉船。
沚园吊郭胤伯二首·其二
作者：王士禛
朝代：清
体裁：七言绝句

大华小华皆削成，东溪西溪夹镜明。仙人鹤背忽飞去，天风下来闻玉笙。
河上寄山史
作者：王士禛
朝代：清
体裁：古风

前年君往兰溪道，金华洞中拾瑶草。传来八咏似休文，爱玩新诗愁绝倒。华阴古道接弘农，一望秦山深万重。遥看青壁孤云起，知在西南第几峰。
河中感怀寄诸兄
作者：王士禛
朝代：清

何处依依动客愁，蒲津云物迥高秋。河声近挟中条雨，关势遥分太华旒。人代茫茫双去鸟，夕阳渺渺独归舟。京华故国俱千里，心折西风鹳雀楼。
河间从山公乞沧酒
作者：王士禛
朝代：清
体裁：七言律诗

五畤新成礼百神，同时衔命帝城闉。朔风初过毛苌里，西日难遮庾亮尘。丹荔黄蕉炎海路，茂林修竹镜湖滨。今宵且乞麻姑酒，别后俱为万里人。
泊夏家口二首·其一
作者：王士禛
朝代：清
体裁：五言绝句

秋浦猿声夜，孤舟客乍听。星星见渔火，已到卸帆亭。
泊夏家口二首·其二
作者：王士禛
朝代：清
体裁：五言绝句

已近梅根冶，江流更几湾。明朝风日好，应见九华山。
法庆寺阁上望云门山
作者：王士禛
朝代：清
体裁：五言律诗

祗园有珠阁，高出碧林端。落日眺平楚，青山生暮寒。归云天际去，远树坐中看。今夕云门月，无人照戒坛。
泰和县夜泊雷雨
作者：王士禛
朝代：清
体裁：五言律诗

明月堕何处，忽闻鸣雨悬。雷惊殷山起，电急划江圆。宿鹭依连舸，神龙出大川。战场萧瑟极，百感夜茫然。
泰和道中寄陈说岩都宪李容斋少宰彭羡门编修
作者：王士禛
朝代：清
体裁：七言律诗

捩舵开头不计程，睡馀真爱赣江清。将寻方曲犹嫌早，欲卸吴绵尚有情。木客山都人比舍，功曹主簿鸟多名。炎荒风物看殊异，略附双鱼达上京。
泳园夜雪即事同敦复我建寄耕壶
作者：王士禛
朝代：清
体裁：五言律诗

山径梅花发，篮舆香雾中。名园皆竹色，密坐即兰丛。倚槛湍醒酒，开帘雪飐风。美人一水隔，何以慰飘篷。
泸州登忠山
作者：王士禛
朝代：清
体裁：五言律诗

江源分内外，千里会泸州。历历五峰影，茫茫三峡流。青山烟外寺，黄篾水边楼。夕照层城暮，回风引棹讴。
洗象行
作者：王士禛
朝代：清

水关苍苍柳阴碧，宝马流苏纷络绎。日中传呼洗象来，玉河波射珊瑚赤。须臾钲鼓千云霄，万夫声寂如秋宵。虎毛蛮奴踞象顶，丘山不动何岧峣。岸边突兀二十四，直下波涛若崩坠。纵横欲蹴鼋鼍宅，腾踏还成鹅鹳队。乍如昆明习斗战，万乘旌旗眼中见。又如列阵昆阳城，雷雨行天神鬼惊。奴子胡旋气遒壮，忽没中流狎巨浪。撇波一跃万人呼，幡然却出层霄上。今年丞相收夜郎，扶南盘况旧王章。远随方物贡天阙，屹然立仗金阶旁。圣朝自不贵异物，致此亦足威遐荒。黄门鼓吹暮复动，海立山移浩呼汹。大秦狮子多威神，山林岂是天家珍。
洗象行
作者：王士禛
朝代：清
体裁：古风

水关苍苍柳阴碧，宝马流苏纷络绎。日中传呼洗象来，玉河波射珊瑚赤。须臾钲鼓干云霄，万夫声寂如秋宵。虎毛蛮奴踞象顶，丘山不动何岧峣。岸边突兀二十四，直下波涛若崩坠。纵横欲蹴鼋鼍宅，腾踏还成鹅鹳队。乍如昆明习斗战，万乘旌旗眼中见。又如列阵昆阳城，雷雨行天神鬼惊。奴子胡旋气遒壮，忽没中流狎巨浪。撇波一跃万人呼，幡然却出层霄上。今年丞相收夜郎，扶南盘况求王章。远随方物贡天阙，屹然立仗金阶旁。圣朝自不贵异物，致此亦足威遐荒。黄门鼓吹暮复动，海立山移浩呼汹。大秦狮子多威神，山林岂是天家珍。
洛川南望
作者：王士禛
朝代：清
体裁：七言绝句

碧嵩清洛洗愁颜，伊阙中分两髻鬟。煖翠浮岚看不尽，缑山南是伏牛山。
洛神
作者：王士禛
朝代：清
体裁：七言绝句

凌波罗袜欲生尘，赋里惊鸿态尚新。不信三台灯火夜，针神真比洛川神。
洛阳
作者：王士禛
朝代：清
体裁：七言绝句

国本争来党锢连，楚歌楚舞亦堪怜。如何鸿鹄高飞去，又见苍鹅出地年。
洪昉思送湖州茶笋二绝句·其一
作者：王士禛
朝代：清
体裁：七言绝句

爱道前溪似若耶，行幐归去便移家。匆匆未讯溪山好，第一先分顾渚茶。
洪昉思送湖州茶笋二绝句·其二
作者：王士禛
朝代：清
体裁：七言绝句

周妻何肉断根尘，玉版聊堪结净因。赢得武康斑竹笋，从今休笑庾郎贫。
洪洞县谒韩忠定公祠
作者：王士禛
朝代：清
体裁：七言绝句

弘恭巳自收萧传，夏恽翻能杀吕强。枉使空同奋刀笔，子规不劝李东阳。
浈阳峡
作者：王士禛
朝代：清
体裁：古风

峭帆入皋石，绝壁太古色。山川方出云，白日转昏黑。浩浩一水逝，苍苍两崖逼。雄雷地中奋，坤轴倏倾仄。十步一盘涡，下视窈难测。云中穴蛟蜃，呀呷择人食。牯牛尤险绝，艰虞万夫力。石栈缘秋毫，百丈牵江直。惨惨鹧鸪啼，猿猱不遑息。尚忆符韶州，架阁拟巴僰。事往逾百年，遗踪半湮泐。陵谷一俯仰，感叹情何极。
浒墅舟中眺阳山残雪
作者：王士禛
朝代：清
体裁：五言律诗

日出阳山外，参差见几峰。依稀露烟霭，窈窕明云松。忽忆梅花发，清溪深万重。扁舟欲乘兴，杳杳暮天钟。
浒山道中
作者：王士禛
朝代：清
体裁：五言律诗

断霭望沉沉，关河岁暮心。苍山连冻浦，雪屋入寒林。凫雁荒陂晚，鸡豚古社深。墨王亭畔路，载酒忆登临。
浣溪沙·红桥
作者：王士禛
朝代：清
体裁：词

白鸟朱荷引画桡，垂杨影里见红桥，欲寻往事已魂消。
遥指平山山外路，断鸿无数水迢迢，新愁分付广陵潮。
浣溪纱 其一 春闺
作者：王士禛
朝代：清

柳暖花寒雨似酥。流莺和梦觉来无。东风料峭捲虾须。欲觅潇湘屏上路。楚山如黛少双鱼。口脂慵点镜中朱。
浣溪纱 其七 和漱玉词
作者：王士禛
朝代：清

奁畔豪犀间玉梳。新妆才罢晓寒初。曲栏花日影扶疏。金鸭暖香消桂蠹，夜蝉轻翅上桃苏。问郎曾解画眉无。
浣溪纱 其三 春闺
作者：王士禛
朝代：清

宝马流苏上洛津。玉人相见宋家邻。重重屈戌掩残春。檀晕乍消星的浅，眉痕初淡月棱新。帘衣如縠映横陈。
浣溪纱 其九 夜行即事
作者：王士禛
朝代：清

灼灼红兰映柁楼。娟娟珠露散汀洲。湘灵鼓瑟夜深游。万点水萤光不定，一滩凉月皓争流。白银湾上数鸿秋。
浣溪纱 其二 春闺
作者：王士禛
朝代：清

小院蘼芜欲作丛。秋千池畔画堂东。日斜莺啭谢娘慵。情思泥人何处去，碧桐阴里下帘拢。玉钗微堕髻鬟松。
浣溪纱 其五 和张泌韵
作者：王士禛
朝代：清

雨后虫丝骨碧纱。朝来鹊语斗檐牙。日痕红曙一栏花。残梦未遥犹眷恋，篆烟初袅半天斜。消魂应忆泰娘家。
浣溪纱 其八 和漱玉词
作者：王士禛
朝代：清

渐次红潮趁靥开。木瓜香粉印桃腮。为郎瞥见被郎猜。不逐晨风飘陌路，愿随明月入君怀。半床亸梦待郎来。
浣溪纱 其六 和漱玉词
作者：王士禛
朝代：清

花影钩帘幂䍥垂。红蕤人梦到天涯。晚风隔院响添梯。画阁久閒金屈膝，平芜何处锦幛泥。烦他谢豹客边啼。
浣溪纱 其十 题余氏女子绣浣纱图
作者：王士禛
朝代：清

何处青山是若耶。苧萝村畔认西家。满溪花瓣浣春纱。未入吴宫犹淡漠，一辞乌喙便夭斜。针神十五鬓堆鸦。
浣溪纱 其十一 红桥同箨庵茶村伯玑其年和岩赋
作者：王士禛
朝代：清

北郭清溪一带流。红桥风物眼中秋。绿杨城郭是扬州。西望雷塘何处是，香魂零落使人愁。澹烟芳草旧迷楼。
浣溪纱 其十三 红桥同箨庵茶村伯玑其年和岩赋
作者：王士禛
朝代：清

绿树横塘第几家。曲阑干外卓金车。渠侬独浣越溪纱。浦口雨来虹断续，桥边人醉月横斜。棹歌声里采菱花。
浣溪纱 其十二 红桥同箨庵茶村伯玑其年和岩赋
作者：王士禛
朝代：清

白鸟朱荷引画桡。垂杨影里见红桥。欲寻往事已魂销。遥指平山山外路，断鸿无数水迢迢。新愁分付广陵潮。
浣溪纱 其四 和张泌韵
作者：王士禛
朝代：清

记得相逢亚字城。留仙裙底步莲轻。吴家小女字盈盈。眉语似通还匿笑，目成难去且徐行。个侬无赖可怜生。
浣溪纱·和漱玉词
作者：王士禛
朝代：清

灯暗银屏误昔期。个人踪迹近难知。夜深月暗未来时。何处楼头吹玉管，那逢时节闹蛾儿。欲传消息恐猜疑。
浣溪纱·春闺
作者：王士禛
朝代：清

柳暖花寒雨似酥。流莺和梦觉来无。东风料峭捲虾须。欲觅潇湘屏上路。楚山如黛少双鱼。口脂慵点镜中朱。小院蘼芜欲作丛。秋千池畔画堂东。日斜莺啭谢娘慵。情思泥人何处去，碧桐阴里下帘拢。玉钗微堕髻鬟松。宝马流苏上洛津。玉人相见宋家邻。重重屈戌掩残春。檀晕乍消星的浅，眉痕初淡月棱新。帘衣如縠映横陈。记得相逢亚字城。留仙裙底步莲轻。吴家小女字盈盈。眉语似通还匿笑，目成难去且徐行。个侬无赖可怜生。雨后虫丝骨碧纱。朝来鹊语斗檐牙。日痕红曙一栏花。残梦未遥犹眷恋，篆烟初袅半天斜。消魂应忆泰娘家。花影钩帘幂䍥垂。红蕤人梦到天涯。晚风隔院响添梯。画阁久閒金屈膝，平芜何处锦幛泥。烦他谢豹客边啼。奁畔豪犀间玉梳。新妆才罢晓寒初。曲栏花日影扶疏。金鸭暖香消桂蠹，夜蝉轻翅上桃苏。问郎曾解画眉无。渐次红潮趁靥开。木瓜香粉印桃腮。为郎瞥见被郎猜。不逐晨风飘陌路，愿随明月入君怀。半床亸梦待郎来。灼灼红兰映柁楼。娟娟珠露散汀洲。湘灵鼓瑟夜深游。万点水萤光不定，一滩凉月皓争流。白银湾上数鸿秋。何处青山是若耶。苧萝村畔认西家。满溪花瓣浣春纱。未入吴宫犹淡漠，一辞乌喙便夭斜。针神十五鬓堆鸦。北郭清溪一带流。红桥风物眼中秋。绿杨城郭是扬州。西望雷塘何处是，香魂零落使人愁。澹烟芳草旧迷楼。白鸟朱荷引画桡。垂杨影里见红桥。欲寻往事已魂销。遥指平山山外路，断鸿无数水迢迢。新愁分付广陵潮。绿树横塘第几家。曲阑干外卓金车。渠侬独浣越溪纱。浦口雨来虹断续，桥边人醉月横斜。棹歌声里采菱花。
浪淘沙·和漱玉词
作者：王士禛
朝代：清

砚匣日随身。检点残春。横云斜月斗鲜新。昨夜相思曾入梦，香雨香云。记得齧丹唇。似喜还嗔。醒来惆怅隔仙津。欲识回肠千万转，日日车轮。
海岳庵拜苏米二公像
作者：王士禛
朝代：清
体裁：五言律诗

前辈风流地，为庵易研山。净名犹故迹，磨衲识清颜。江月长如此，高人去不还。惟应馀翰墨，终古照人间。
海棠春 闺词同程村羡门 其一 其一 晓妆
作者：王士禛
朝代：清
体裁：词

鹦哥初唤闻方响。幽梦起、日浮交网。花影�流苏，一片红潮漾。新梳小髻翻荷样。初縆额、邀郎相赏。慵画小山眉，黛粟留张敞。
海棠春 闺词同程村羡门 其一 晓妆
作者：王士禛
朝代：清

鹦哥初唤闻方响。幽梦起、日浮交网。花影？流苏，一片红潮漾。新梳小髻翻荷样。初縆额、邀郎相赏。慵画小山眉，黛粟留张敞。
海棠春 闺词同程村羡门 其一 晓妆
作者：王士禛
朝代：清

鹦哥初唤闻方响。幽梦起、日浮交网。花影？流苏，一片红潮漾。新梳小髻翻荷样。初縆额、邀郎相赏。慵画小山眉，黛粟留张敞。绿杨庭院东风足。透梵宇、回廊千曲。蕃骑簇金屏，簟拂寒蛩褥。云鬟掩映夫容肉。新睡起、一痕红玉。小胆怯空房，风动萧萧竹。星光碎月摇花影。神麦响、梦回人醒。小婢煮兰汤，玉沁冰壶冷。沉香卷发盘龙镜。迟半晌、鲛绡重整。不管绣帘前，费尽黄金饼。鸳鸯楼角黄昏雨。听断续、细腰香杵。鸳枕冷冰蚕，檐外风铃语。萧郎今夜兰台去。偏无赖、三通谯鼓。红泪点罗衣，销黦难寻麈。
海棠春 闺词同程村羡门 其一 晓妆
作者：王士禛
朝代：清

鹦哥初唤闻方响。幽梦起、日浮交网。花影𦌾流苏，一片红潮漾。新梳小髻翻荷样。初縆额、邀郎相赏。慵画小山眉，黛粟留张敞。
海棠春午睡·其二
作者：王士禛
朝代：清

绿杨庭院东风足。透梵宇、回廊千曲。蕃骑簇金屏，簟拂寒蛩褥。云鬟掩映夫容肉。新睡起、一痕红玉。小胆怯空房，风动萧萧竹。
海棠春午睡晚浴·其三
作者：王士禛
朝代：清

星光碎月摇花影。神麦响、梦回人醒。小婢煮兰汤，玉沁冰壶冷。沉香卷发盘龙镜。迟半晌、鲛绡重整。不管绣帘前，费尽黄金饼。
海棠春午睡晚浴夜坐·其四
作者：王士禛
朝代：清
体裁：词

鸳鸯楼角黄昏雨。听断续、细腰香杵。鸳枕冷冰蚕，檐外风铃语。萧郎今夜兰台去。偏无赖、三通谯鼓。红泪点罗衣，消黦难寻麈。
海棠春午睡晚浴夜坐·其四
作者：王士禛
朝代：清

鸳鸯楼角黄昏雨。听断续、细腰香杵。鸳枕冷冰蚕，檐外风铃语。萧郎今夜兰台去。偏无赖、三通谯鼓。红泪点罗衣，销黦难寻麈。
海门歌
作者：王士禛
朝代：清
体裁：古风

岷峨东下江水长，远从井络来吴乡。奔涛万里始一曲，古之天堑维朱方。北界中原壮南纪，鱼龙日月相回翔。中流一岛号浮玉，登高眺远何茫茫。长空飞鸟去不尽，江海一气同青苍。山外两峰远奇绝，双阙屹立天中央。左江右海辨云气，如为八裔分纪疆。江流到此一缚束，早潮晚汐无披猖。烛龙晓日出云海，山光照曜连扶桑。年来海戍未停罢，峨舸大舰来汪洋。胡豆洲前起烽火，徒儿浦上披裲裆。古闻京口兵可用，寄奴一去天苍凉。我愿此山障江海，七闽百粤为堤防。作歌大醉卧岩石，起看江月流清光。
海门歌
作者：王士禛
朝代：清

岷峨东下江水长，远从井络来吴乡。奔涛万里始一曲，古之天堑维朱方。北界中原壮南纪，鱼龙日月相回翔。中流一岛号浮玉，登高眺远何茫茫！长空飞鸟去不尽，江海一气同青苍。山外两峰远奇绝，双阙屹立天中央。左江右海辨云气，如为八裔分纪疆。江流到此一缚束，早潮晚汐无披猖。烛龙晓日出云海，山光照曜连扶桑。年来海戍未停罢，峨舸大舰来汪洋。胡豆洲前起烽火，徒儿浦上披裲裆。古闻京口兵可用，寄奴一去天苍凉。我愿此山障江海，七闽百粤为堤防。作歌大醉卧岩石，起看江月流清光。
涂山绝顶眺望
作者：王士禛
朝代：清
体裁：五言律诗

飞瀑落长虹，登临见禹功。山围巴子国，苔没夏王宫。峒俗乌蛮近，畬耕白帝同。渝州天堑地，感慨大江东。
润州怀古二首·其一
作者：王士禛
朝代：清
体裁：七言律诗

楚云直下大江流，铁瓮城高落木秋。宋帝南徐犹作镇，萧公北顾更名楼。江山胜迹留三国，海道烽烟动五州。见说孙卢西犯日，青燐白浪使人愁。
润州怀古二首·其二
作者：王士禛
朝代：清
体裁：七言律诗

兴亡六代已销沉，对此茫茫思不禁。黄鹄山头寒雨暝，佛狸帐外暮涛深。兵闻北府千年劲，云入西津一片阴。兴剧且倾京口酒，三山披豁足开襟。
润州晓渡用皇甫冉万岁楼韵
作者：王士禛
朝代：清
体裁：七言律诗

练湖分艇怅何依，北渡回看云树微。白下西来潮正落，丹阳南去雁还飞。笛残远步新愁集，酒醒江关旅梦稀。铁瓮城边重怀古，当年万马蹴重围。
涪州石鱼
作者：王士禛
朝代：清
体裁：七言绝句

涪陵水落见双鱼，北望乡园万里馀。三十六鳞空自好，乘潮不寄一封书。
涪江
作者：王士禛
朝代：清
体裁：五言律诗

十日巴西雨，艰难到梓州。晚晴见涪水，清绝抱南楼。不见千头橘，空惊万里秋。尚馀登览兴，留眼望牛头。
淮北晚行寄广陵故人
作者：王士禛
朝代：清
体裁：古风

南风吹五两，淅淅乘潮便。绿波莲浦涨，白露蘅皋远。稍看烟景夕，篙师柂楼饭。不见广陵人，含凄咏江练。
淮安新城有感二首·其一
作者：王士禛
朝代：清
体裁：七言律诗

泽国阴多暑气微，一城烟霭昼霏霏。春风远岸江蓠长，暮雨空堤燕子飞。四镇虫沙成底事，五王龙种竟无归。行人泪堕官桥柳，披拂长条已十围。
淮安新城有感二首·其二
作者：王士禛
朝代：清
体裁：七言律诗

开府当年据上游，建牙赐爵冠通侯。即看别院连云起，更引长淮作带流。荒径人稀鼪鼬啸，野塘风急荻芦秋。永嘉南渡须臾事，忍向新亭问楚囚。
淮阴雪夜
作者：王士禛
朝代：清
体裁：七言律诗

昨岁钓台大风雪，今来风雪又维舟。枚皋里畔树不辨，淮阴祠前冰乱流。俛仰古今可太息，侧身天地多烦忧。苦闻渤海金笳动，故国何因得散愁。
淳化关道中望茅山
作者：王士禛
朝代：清
体裁：五言律诗

解组初辞郡，离群欲上浮。怀仙来句曲，采药到茅州。东望朱阳馆，常思许远游。何当饵南烛，颓景驻千秋。
清明后三日邹平西郭赋诗
作者：王士禛
朝代：清
体裁：五言律诗

雨歇西原上，莺花事事妍。青山环县郭，白鸟破溪烟。墟落明流外，园林霁景前。永怀兰渚客，行怅暮春天。
清流关
作者：王士禛
朝代：清
体裁：七言绝句

潇潇寒雨渡清流，苦竹云阴特地愁。回首南唐风景尽，青山无数绕滁州。
清溪
作者：王士禛
朝代：清
体裁：七言绝句

蛮云漏日影凄凄，夹岸萧条红树低。好在峨眉半轮月，伴人今夜宿清溪。
渔家傲 其一 本意和漱玉词
作者：王士禛
朝代：清

南湖西塞花如雾。我歌铜斗樵青舞。醉后放舟忘处所。凫鸥语。觉来已是烟深处。蒲叶藕花相映暮。援琴更鼓潇湘句。曲罢月明风叶举。谁同住。琴高约我蓬瀛去。
渔家傲 其二 出水西门暮抵下关
作者：王士禛
朝代：清
体裁：词

醉向石城呼小艇。总持宅畔花将暝。绿柳朱栏相掩映。波光冷。捲帘处处珊瑚镜。三日秦淮扶酒病。魂销不到胭脂井。归舸凌风飞鸟竞。人初醒。清凉山外红霞影。
渔家傲 其二 出水西门暮抵下关
作者：王士禛
朝代：清

醉向石城呼小艇。总持宅畔花将暝。绿柳朱阑相掩映。波光冷。捲帘处处珊瑚镜。三日秦淮扶酒病。魂销不到燕支井。归舸凌风飞鸟竞。人初醒。清凉山外红霞影。
渔家傲·本意和漱玉词
作者：王士禛
朝代：清

南湖西塞花如雾。我歌铜斗樵青舞。醉后放舟忘处所。凫鸥语。觉来已是烟深处。蒲叶藕花相映暮。援琴更鼓潇湘句。曲罢月明风叶举。谁同住。琴高约我蓬瀛去。醉向石城呼小艇。总持宅畔花将暝。绿柳朱阑相掩映。波光冷。捲帘处处珊瑚镜。三日秦淮扶酒病。魂销不到燕支井。归舸凌风飞鸟竞。人初醒。清凉山外红霞影。
渔父
作者：王士禛
朝代：清
体裁：七言绝句

风送三江雉尾莼，青鲈紫鳜正时新。故家零落遗民老，恐是当年汐社人。
渝州夜泊
作者：王士禛
朝代：清
体裁：五言律诗

涂山斜月落，巴国曙鸡鸣。乱艇烟初合，三江潮夜生。霜寒催晓角，石气肃高城。不寐闻猿啸，迢迢入峡声。
渡汉江次樊城二首·其一
作者：王士禛
朝代：清
体裁：五言绝句

昨过嶓冢阳，今来汉皋曲。万里故人心，江流鸭头绿。
渡汉江次樊城二首·其二
作者：王士禛
朝代：清
体裁：五言绝句

樊口隔铜鞮，江楼乌夜啼。行人渡江去，回首岘山西。
渡汝水戏作襄城君曲
作者：王士禛
朝代：清
体裁：五言绝句

玉剑翡翠衣，光照清川口。不愿楚执圭，愿得执君手。
渡江中流作
作者：王士禛
朝代：清
体裁：五言律诗

击汰金陵岸，溶溶晓气分。潮回落沙屿，帆远入江云。霁景中流见，秋风天外闻。时清馀战垒，重吊水犀军。
渡河西望有感
作者：王士禛
朝代：清

使者河源复却回，杖藜曾记到云台。高秋华岳三峰出，晓日潼关四扇开。星宿海从天上落，昆仑槎自斗边来。何时更访茅龙去，东望沧溟水一杯。
渡河西望有感
作者：王士禛
朝代：清
体裁：七言律诗

使者河源复却回，杖藜曾记到云台。高秋华岳三峰出，晓日潼关四扇开。星宿海从天上落，昆崙槎自斗边来。何时更访茅龙去，东望沧溟水一杯。
渡洛水
作者：王士禛
朝代：清
体裁：五言律诗

脉脉中流望，盈盈罗袜尘。西园魏公子，南浦洛川神。蘅薄芳犹在，杨林意未申。凌波何处问，秋水正鱼鳞。
渡涪江
作者：王士禛
朝代：清
体裁：七言绝句

涪江江水抱山流，不见唐家帝子楼。记取江东诗句好，澹烟乔木是绵州。
渭南望瀑园寄南鼎甫佥事
作者：王士禛
朝代：清
体裁：五言律诗

湭曲风烟好，新秋望瀑园。池通清渭水，花暖紫兰村。西蜀天边节，南宫雪夜樽。十年鸿爪意，愁绝讵堪论。
渭南道中
作者：王士禛
朝代：清
体裁：五言律诗

秦川秋色迥，四望极风烟。树隐金椎密，花开玉井鲜。水光浮莲勺，山翠入蓝田。往昔长安道，孤城近日边。
渭桥怀古
作者：王士禛
朝代：清
体裁：古风

秦川夕澄霁，沣水明如练。西上中渭桥，飒然秋气变。嬴政昔搆造，作此象天汉。美人与钟鼓，流连恣荒晏。徐市期不来，山鬼璧已献。我昨骊山行，徘徊吊中羡。荆榛蔽银海，樵牧罗金雁。麒麟折其股，冷落青梧观。后代复何王，绣岭明珠殿。唯有终南山，兴亡几回见。
湖城二首·其一
作者：王士禛
朝代：清
体裁：七言绝句

泉鸠里畔动悲风，回首秦山隔万重。仙意已穷巫蛊起，茂陵遗恨犬台宫。
湖城二首·其二
作者：王士禛
朝代：清
体裁：七言绝句

赵卤谁教近至尊，汉廷不照覆盆冤。如何病巳为天子，恶谥重蒙到戾园。
湘水行送良辅宰零陵
作者：王士禛
朝代：清
体裁：古风

阳朔二水湘与漓，源同派别分条支。湘水东来入南楚，曲抱衡山经九疑。九疑之山苍梧野，斑斑泪竹英皇祠。零陵郡古枕湘水，潇江曲折来赴之。自古骚人憔悴地，九歌哀怨留其词。亦有元和旧司马，八愚感激传歌诗。其文往往拟山海，坐使荒徼增傀奇。子今年少去为吏，况有诗笔人所知。黄溪山水胜鄠杜，何必慨叹穷荒为。此去浯溪止百里，磨崖洗剔中兴碑。元公作颂鲁公笔，长与日月相昭垂。经术缘饰固良可，勿随流俗矜茧丝。衣租食税尽赤子，谁云南人鬼且禨。捕蛇有说更三复，军输尚急西南陲。
滇南凯旋歌六首·其一
作者：王士禛
朝代：清
体裁：七言绝句

钧天乐动五城楼，玉辂前行十二斿。亲见万方频送喜，翠华三度幸卢沟。
滇南凯旋歌六首·其三
作者：王士禛
朝代：清
体裁：七言绝句

升中大礼视圜丘，黄幄天清宿雾收。朝罢将军先受赏，尚方催进紫貂裘。
滇南凯旋歌六首·其二
作者：王士禛
朝代：清
体裁：七言绝句

将军收取旧山河，饮马兰沧万里波。珍味天厨人不识，禁中特遣一封驼。
滇南凯旋歌六首·其五
作者：王士禛
朝代：清
体裁：七言绝句

原庙衣冠二十春，太平今见上陵辰。象犀玳瑁新供祭，巧使安南备九宾。
滇南凯旋歌六首·其六
作者：王士禛
朝代：清
体裁：七言绝句

清时王会遍诸方，绝调升平嗣柏梁。从此汉家新乐府，白狼添咏又三章。
滇南凯旋歌六首·其四
作者：王士禛
朝代：清
体裁：七言绝句

都人夹道看旌旄，万里归来血洗刀。韝上奇鹰皆带角，仗前天马尽拳毛。
满宫花·戏题吴蕊仙花卉便面
作者：王士禛
朝代：清
体裁：词

汉宫春，湘竹扇。写出一痕清怨。轻纨半幅不禁秋，几点墨花轻茜。忆然脂，思捧砚。馀响犹闻金钏。武陵倘许问津来，可似渔郎花片。
满宫花·戏题吴蕊仙花卉便面
作者：王士禛
朝代：清

汉宫春，湘竹扇。写出一痕清怨。轻纨半幅不禁秋，几点墨花轻茜。忆然脂，思捧砚。馀响犹闻金钏。武陵傥许问津来，可似渔郎花片。
满江红·同家兄西樵观海
作者：王士禛
朝代：清
体裁：词

萧瑟泓峥，临高台、居然万里。正云澜泱漭，粘天无壁。日月纵横三岛外，星河烂漫洪波里。把一钩、直下俯沧溟，凭鲛室。长啸起。天风急。新赋就，秋涛沸。觉帝座非遥，去天仅尺。笑指扶桑凌九点，下看蚁垤分诸国。问何时、乘履访安期，鳌身黑。
满江红·同家兄西樵观海
作者：王士禛
朝代：清

萧瑟泓峥，临高台、居然万里。正云澜泱漭，黏天无壁。日月纵横三岛外，星河烂漫洪波里。把一钩、直下俯沧溟，凭鲛室。长啸起。天风急。新赋就，秋涛沸。觉帝座非遥，去天仅尺。笑指扶桑淩九点，下看蚁垤分诸国。问何时、乘履访安期，鳌身黑。
漫兴六首
作者：王士禛
朝代：清

漭漭荆襄地，当年割据州。营连九节度，星动五诸侯。已共长江险，应关上将忧。郭门传息壤，不障洞庭流。鸣咽秦川水，秋风入鼓鼙。妖星躔陇右，大将出安西。陆陆将谁附，苍苍迥不迷。似闻宽大诏，不忍戮鲸鲵。烽火传花马，将军发贺兰。天心诛叛亟，国法受降宽。衙帐青唐入，沙场白骨寒。乱臣谁贳死，史笔后人看。不见离支熟，闽州驿骑来。大农师渐老，使者节难回。五岭烽相照，三山瘴未开。冥冥炎海外，目极钓龙台。西北和亲国，王姬礼数殊。一朝忘甥舅，万里送头颅。露布明驼足，军锋落雁都。六师信神武，群盗敢枝梧！海内兵尘满，乾坤正气孤。数公明大义，一死激顽夫。关塞青枫晚，英灵白日徂。他年看秉笔，得慰鬼雄无？
漫兴六首·其二
作者：王士禛
朝代：清

鸣咽秦川水，秋风入鼓鼙。妖星躔陇右，大将出安西。陆陆将谁附，苍苍迥不迷。似闻宽大诏，不忍戮鲸鲵。
漫兴六首·其五
作者：王士禛
朝代：清

西北和亲国，王姬礼数殊。一朝忘甥舅，万里送头颅。露布明驼足，军锋落雁都。六师信神武，群盗敢枝梧！
漫兴六首·其六
作者：王士禛
朝代：清

海内兵尘满，乾坤正气孤。数公明大义，一死激顽夫。关塞青枫晚，英灵白日徂。他年看秉笔，得慰鬼雄无？
漫兴十首·其一
作者：王士禛
朝代：清
体裁：五言律诗

漭漭荆襄地，当年割据州。营连九节度，星动五诸侯。已共长江险，应关上将忧。郭门传息壤，不障洞庭流。
漫兴十首·其七
作者：王士禛
朝代：清
体裁：五言律诗

西北和亲国，王姬礼数殊。一朝忘甥舅，万里送头颅。露布明驼足，军锋落雁都。六师信神武，群盗敢枝梧。
漫兴十首·其三
作者：王士禛
朝代：清
体裁：五言律诗

呜咽秦川水，秋风入鼓鼙。妖星躔陇右，大将出安西。陆陆将谁附，苍苍回不迷。似闻宽大诏，未忍戮鲸鲵。
漫兴十首·其九
作者：王士禛
朝代：清
体裁：五言律诗

海内兵尘满，乾坤正气孤。数公明大义，一死激顽夫。关塞青枫晚，英灵白日徂。他年看秉笔，得慰鬼雄无。
漫兴十首·其二
作者：王士禛
朝代：清
体裁：五言律诗

一线金牛道，迢迢限雍梁。峡犹传禹凿，山忽兆彭亡。战鼓黄陵庙，讹言白帝仓。鱼凫曾梦到，回首阅苍茫。
漫兴十首·其五
作者：王士禛
朝代：清
体裁：五言律诗

均房山万叠，林箐杳难分。故国传郧子，名城属冠军。风烟迷楚望，金鼓动秦云。父老思原杰，当年旧建勋。
漫兴十首·其八
作者：王士禛
朝代：清
体裁：五言律诗

惨澹苍梧野，风尘八桂林。屠沽投间起，巾帼负恩深。铜柱无消息，交州竟陆沉。何时大藤峡，披豁散重阴。
漫兴十首·其六
作者：王士禛
朝代：清
体裁：五言律诗

不见离支熟，闽州驿骑来。大农师渐老，使者节难回。五岭烽相照，三山瘴未开。冥冥炎海外，目极钓龙台。
漫兴十首·其十
作者：王士禛
朝代：清
体裁：五言律诗

少日论兵事，空惊老大身。拊膺成一叹，食肉尔何人。剧孟能倾楚，弦高竟却秦。白头清镜里，归卧故山春。
漫兴十首·其四
作者：王士禛
朝代：清
体裁：五言律诗

烽火传花马，将军发贺兰。天心诛叛亟，国法受降宽。衙帐青唐入，沙场白骨寒。乱臣谁贳死，史笔后人看。
潖江
作者：王士禛
朝代：清
体裁：五言律诗

众绿被山足，舟行当翠微。潖江流水远，洭口住人稀。海日临崖吐，蛮禽拍浪飞。阮俞如可采，长啸竟忘归。
潜山道中雪
作者：王士禛
朝代：清
体裁：五言律诗

处处溪山好，倪黄画亦难。雪云数峰白，枫桕万林丹。高下松毛积，凄清石溜寒。天心爱羁旅，岩壑饱经看。
潼关
作者：王士禛
朝代：清
体裁：七言律诗

潼津直上势嵯峨，天险初从百二过。两戒中分蟠太华，孤城北折走黄河。复隍几见熊罴守，弃甲空传犀兕多。汉阙唐陵尽禾黍，雁门司马恨如何。
潼关
作者：王士禛
朝代：清

潼津直上势嵯峨，天险初从百二过。两戒中分蟠太华，孤城北折走黄河。复隍几见熊罴守，弃甲空传犀兕多。汉阙唐陵尽禾黍，雁门司马恨如何？
潼川怀少陵
作者：王士禛
朝代：清
体裁：五言律诗

返景下东津，扁舟涪水滨。女墙崩积雨，郡郭入荒榛。山夕烟花少，江流战伐频。飘零思弟妺，嗟尔杜陵人。
濂泉寺
作者：王士禛
朝代：清
体裁：五言律诗

闲随绿萝去，忽与碧溪逢。水石微通径，烟霞独倚筇。寺门编竻竹，磴道入云松。尚忆安期子，青天跨白龙。
濯港
作者：王士禛
朝代：清
体裁：七言绝句

网埠寺旁风物幽，渔人网集乱汀洲。阿谁识取源头水，破额山前碧玉流。
瀛台赐宴恭纪六首·其一
作者：王士禛
朝代：清
体裁：七言绝句

朝来敕赐宴淋池，桂楫兰舟待水嬉。渡尽云沙回首望，绿杨风外飐黄旗。
瀛台赐宴恭纪六首·其三
作者：王士禛
朝代：清
体裁：七言绝句

御舟往往舣沙汀，琼岛中流日几经。不是华林乐鱼鸟，慈颜近在五龙亭。
瀛台赐宴恭纪六首·其二
作者：王士禛
朝代：清
体裁：七言绝句

越罗吴锦尚方来，黄�书名绣作堆。次第鹓行齐拜赐，凉蝉声里谢恩回。
瀛台赐宴恭纪六首·其五
作者：王士禛
朝代：清
体裁：七言绝句

崇兰风汎共徘徊，九畹扬扬取次开。郑重天香携满袖，移从弘德殿中来。
瀛台赐宴恭纪六首·其六
作者：王士禛
朝代：清
体裁：七言绝句

太液池中百子莲，花开十丈藕如船。酒阑宣赐归鞍重，错认沧洲太乙仙。
瀛台赐宴恭纪六首·其四
作者：王士禛
朝代：清
体裁：七言绝句

中旨频传内大臣，龙眠学士命重申。捧觞跪起华裀上，蘋末风来散酒鳞。
瀼西谒少陵先生祠五首·其一
作者：王士禛
朝代：清
体裁：五言律诗

万古瀼西宅，斜连峡口关。高云鱼武县，秋水麝香山。老作诸侯客，心依供奉班。樊川临素浐，遗恨不生还。
瀼西谒少陵先生祠五首·其三
作者：王士禛
朝代：清
体裁：五言律诗

浩劫遗祠在，依然白帝城。岸连巫峡影，门对蜀江声。太息隆中业，平生庾信情。艰难诗万首，夔府至今名。
瀼西谒少陵先生祠五首·其二
作者：王士禛
朝代：清
体裁：五言律诗

白发三川客，新诗百鍊功。飘零逐猿鸟，得失感鸡虫。弟妺干戈里，朝廷涕泪中。浣花形胜地，回首雪山风。
瀼西谒少陵先生祠五首·其五
作者：王士禛
朝代：清
体裁：五言律诗

欲去频回首，停舟滟滪堆。东屯渺云水，西阁莽蒿莱。感事悲诸将，怀人赋八哀。昆明遗碣在，落叶满苍苔。
瀼西谒少陵先生祠五首·其四
作者：王士禛
朝代：清
体裁：五言律诗

已见浮三峡，还怜到九疑。湘娥何处是，楚客至今悲。槎系南溟近，天连北斗垂。江陵空望幸，愁绝侍臣诗。
灞桥
作者：王士禛
朝代：清
体裁：五言律诗

自古销魂地，茫茫唤奈何。行人灞陵渡，疏雨栎阳过。杨柳笼烟薄，桃花夹岸多。邯郸东北望，流恨满云和。
灞桥寄内二首·其一
作者：王士禛
朝代：清
体裁：七言绝句

长乐坡前雨似尘，少陵原上泪沾巾。灞桥两岸千条柳，送尽东西渡水人。
灞桥寄内二首·其二
作者：王士禛
朝代：清
体裁：七言绝句

太华终南万里遥，西来无处不魂销。闺中若问金钱卜，秋雨秋风过灞桥。
灞桥柳
作者：王士禛
朝代：清
体裁：七言绝句

灞桥杨柳碧毵毵，曾送征人去汉南。今日攀条憔悴绝，树犹如此我何堪。
点绛唇 其一 春词和李清照韵
作者：王士禛
朝代：清

水满春塘，柳绵又蘸黄金缕。燕儿来去。阵阵梨花雨。情似黄丝，历乱难成绪。凝眸处。白蘋青草，不见西洲路。
点绛唇 其二 怀程村游西湖
作者：王士禛
朝代：清

淼淼西陵，闻君南去寻苏小。六桥春晓。处处游丝绕。回首临安，往事伤怀抱。空春草。吴歈清妙。且把金樽倒。
点绛唇·春词和李清照韵
作者：王士禛
朝代：清

水满春塘，柳绵又蘸黄金缕。燕儿来去。阵阵梨花雨。情似黄丝，历乱难成绪。凝眸处。白蘋青草，不见西洲路。淼淼西陵，闻君南去寻苏小。六桥春晓。处处游丝绕。回首临安，往事伤怀抱。空春草。吴歈清妙。且把金樽倒。
点绛唇·题刘石洲同年渡绣红园
作者：王士禛
朝代：清

小雨斑斑，垂杨影里青青麦。越阡度陌。好个南村宅。雁塔同题，相对俱头白。今何夕。修篁怪石。留我狂吟客。
烈山
作者：王士禛
朝代：清
体裁：七言绝句

古寺红墙出翠微，莓苔石壁滴人衣。一行白鹭冲船起，却上半岩松顶飞。
焦山古鼎诗同西樵赋
作者：王士禛
朝代：清
体裁：古风

晓入枯木堂，怪禽惊翩翻。清露滴松杪，下见古鼎蹲。宝光耀昆吾，中有飞廉魂。上文为雷回，下文为云纭。狞状饕餮伏，兵气蚩尤昏。辛壬与丁甲，世次迷夏殷。初疑周虎彝，复惑虞蜼敦。尊从不可辨，牛豕谁能论。瑰怪压䜌鼎，谲诡旅纪甗。蛟龙杂蝌蚪，五指不敢扪。在胙想屃赑，识字惊蜒蜿。月黑鬼神泣，峡束波涛奔。籀书失趩�，斯篆摧寴�。史游久巳殁，皇象不复存。不遇博雅流，孰为洗烦冤。谅比岐阳狩，或同泗水沦。山僧与道古，感激声还吞。分宜昔枋国，气势倾昆崙。斯鼎出京口，上烛光絪缊。役使万指众，负戴千蹄犍。大哉宗庙器，讵屑豪贵门。威力镇禅窟，寂寞归祗洹。午夜鸣钟鱼，清昼啼林猿。阅人恒沙劫，如彼虱在裈。我昔访焦先，望气�不言。五年隔扬子，无翮思腾鶱。吾兄癖好古，八书探河源。三日松寥游，坐卧忘嚣喧。扁列析螺书，卷尾搜虿文。作为奇伟辞，大海搏鹏鲲。春江壮风霆，响激云涛浑。三叹继高唱，海门上朝暾。
焦山晓送昆崙还京口
作者：王士禛
朝代：清
体裁：五言绝句

山堂振法鼓，江月挂寒树。遥送江南人，鸡鸣峭帆去。
然犀亭
作者：王士禛
朝代：清
体裁：五言律诗

不是温忠武，谁堪第一流。飞书先赴难，洒泪独登舟。赤帻惊幽渚，黄旗指石头。孤亭临玉镜，淅淅荻芦秋。
煎茶坪
作者：王士禛
朝代：清
体裁：五言律诗

大壑沉云雾，冥冥万仞梯。孤峰分陇汉，两水划东西。遥直金牛峡，旁临白马氐。当年谁设险，不用一丸泥。
燕归梁·吴水部园亭观演燕子笺剧，时玉兰盛开
作者：王士禛
朝代：清

海燕红襟语画梁。似惜韶光。红牙一曲舞山香。辛夷花，落银床。良媒却借乌衣燕，曲江往事堪伤。人间何限郁金堂。凭远恨，与衔将。
牛渚望青山
作者：王士禛
朝代：清
体裁：五言律诗

峰色如横黛，江光似熨罗。昔人行乐地，今日复来过。小谢青山宅，桓公白纻歌。他年寻菌阁，终向此岩阿。
牧仲寄秋日巡海杂诗
作者：王士禛
朝代：清
体裁：五言律诗

不见宋生久，诗来海上峰。振衣临渤碣，长啸动鱼龙。孤竹瞻高节，乌丸指旧封。听潮相忆处，吟断角山钟。
犍为道中
作者：王士禛
朝代：清
体裁：七言律诗

潮音阁下戒舟航，回首凌云堕渺茫。土俗渐临巴子国，江流遥接楚人乡。炉熏细细萦琴荐，荻叶萧萧映笔床。天外峨眉如送客，晴云千片白毫光。
狐骀山
作者：王士禛
朝代：清
体裁：五言绝句

髽吊何年事，传闻此伐邾。至今歌小子，犹似怨侏儒。
猗氏往蒲州道中有感
作者：王士禛
朝代：清
体裁：七言律诗

令狐城畔雨霏霏，遥指中条积翠稀。西接新秦三辅迥，东邻故绛两川围。空闻魏国山河美，久识唐家节度非。愁绝无心更怀古，清秋风景亦沾衣。
獒图为牧仲郎中赋
作者：王士禛
朝代：清
体裁：古风

何人画此四尺獒，目光眻睒生寒毛。重鋂系颈气何骜，望之非猃非歇骄。美鬈碧眼手自操，番部君长身带刀。豪猪作靴兽锦袍，西旅底贡来周郊。画师得非顾与曹，赵盾往事悲彝皋。君獒臣獒适相遭，躇阶而走走且号。逆踆绝颔搏以鏖，弥明斗死灵辄逃。一獒世变心忉忉，丹青妙手良可褒。题诗龌龊非人豪，为君一石倾春醪。
玉泉
作者：王士禛
朝代：清
体裁：七言律诗

御宿川南似渼陂，碧琉璃滑净无泥。秾桃弱柳垂垂发，沙燕鵁鶄故故低。银汉红墙九天上，流云紫阁数峰西。太平暇日稀游豫，碧草春深辇路齐。
玉泉
作者：王士禛
朝代：清
体裁：古风

萧晨金山下，濯缨玉泉水。十亩清瑶流，分明镜相似。金膏时掩映，碧玉相倾委。水荇随风翻，靡靡映清泚。垂杨夹埼岸，其下多芳芷。流为裂帛湖，宛若昆明里。湖上多渔村，网罟集沙尾。宣宗昔游幸，龙舸兹山趾。当年功德寺，荒凉啸山鬼。何况芙蓉殿，遗迹皆销毁。碧水自东流，弥伤人代驶。傥逐五湖舟，去问鸱夷子。
玉渊潭
作者：王士禛
朝代：清
体裁：古风

已历三峡桥，更访玉渊水。水流大壑中，路转层松里。片石横百仞，其右平如砥。九十九飞瀑，一门争万轨。岝㟧直要冲，跳荡不得止。雪浪如车轮，凸凹忽奔驶。激射为深潭，神物潜尺咫。夜黑风雨来，鳣鲔皆避徙。久立凛毛发，薄云漏馀晷。西眺石人峰，梵呗空中起。
玉渊潭
作者：王士禛
朝代：清

已历三峡桥，更访玉渊水。水流大壑中，路转层松里。片石横百仞，其右平如砥。九十九飞瀑，一门争万轨。岝崿直要冲，跳荡不得止。雪浪如车轮，凸凹忽奔驶。激射为深潭，神物潜尺咫。夜黑风雨来，鳣鲔皆避徙。久立凛毛发，薄云漏余晷。西眺石人峰，梵呗空中起。
玉连环·个侬
作者：王士禛
朝代：清

枇把门巷樱桃树。个侬曾遇。画衣缥缈水沉熏，不辨香、来何处。忽似惊鸿翔去。凌波微步。洛川伊水向东流，八斗才、情空赋。
玉连环·个侬
作者：王士禛
朝代：清
体裁：词

枇把门巷樱桃树。个侬曾遇。画衣缥缈水沉薰，不辨香、来何处。忽似惊鸿翔去。凌波微步。洛川伊水向东流，八斗才、情空赋。
王文成纪功碑
作者：王士禛
朝代：清
体裁：五言绝句

文成摩厓碑，其字犬如手。万古一浯溪，光芒同不朽。
王筠侣画草虫为大司寇梁公题二首·其一
作者：王士禛
朝代：清
体裁：七言绝句

髯翁任诞如忠恕，脱屣朱门傲五侯。肯为尚书写幽兴，碧花红穗草堂秋。
王筠侣画草虫为大司寇梁公题二首·其二
作者：王士禛
朝代：清
体裁：七言绝句

一幅丹青顾野王，草根纤意曲篱旁。风怀磊落如公少，便注虫鱼也未妨。
王若水古水鸣禽图为宋子昭郎中作
作者：王士禛
朝代：清
体裁：古风

古木幽篁乱疏萚，下有棘枝聚寒雀。枝头颗颗红珊瑚，石畔菲菲芳杜若。一雀振羽如欲飞，一雀掉尾矜毛衣。复有两雀目相瞲，号作窃丹知是非。鹧鸪临流宛相并，戢翼回头复交颈。黄陵庙里花落时，啼罢钩辀照双影。高堂置酒相徘徊，眼中不数濠梁崔。天清雪霁北风作，多少苍鹰欲下来。
王辅嗣冢
作者：王士禛
朝代：清
体裁：七言绝句

钟会齐名果是非，白杨孤冢暮烟微。如何一夕谈名理，不救河桥误陆机。
环溪观玉兰同朱秋厓陈冰壑
作者：王士禛
朝代：清
体裁：七言律诗

淮南二月好天气，八宝城中春鸟鸣。溪阁客来寻旧约，辛夷花发值新晴。回风雪霰当杯落，迟日云霞拂槛生。杏叶柳枝俱髣髴，惊心祓禊逼清明。
琵琶亭晚望
作者：王士禛
朝代：清
体裁：五言绝句

雪重江天合，寒深鸟不飞。炊烟何处起，知是庾楼矶。
瓜步晚望
作者：王士禛
朝代：清
体裁：七言绝句

西日低衔瓜步镇，乱鸦飞去石帆山。支颐独眺江南岸，龙虎销沉怅等閒。
瓜洲渡江二首·其一
作者：王士禛
朝代：清
体裁：七言绝句

昨上京江北固楼，微茫风日见瓜洲。层层远树浮青荠，叶叶轻帆起白鸥。
瓜洲渡江二首·其二
作者：王士禛
朝代：清
体裁：七言绝句

扬子桥头鸡未鸣，瓜洲城外日东生。风波不惮西津渡，一见金焦双眼明。
瓦官寺
作者：王士禛
朝代：清

江色斜阳下，来过古瓦官。勇如骠骑少，痴似虎头难。梵响流空寂，松声覆殿寒。逍遥能解否，试问道林看。
瓮口峡
作者：王士禛
朝代：清
体裁：古风

岱宗趋肃然，阴齐阳则鲁。中有夹谷台，连峰作门户。石壁造天关，萧萧绿萝雨。
瓶中桃花
作者：王士禛
朝代：清
体裁：七言绝句

水晶枕上一枝新，别作嫣红楚岸春。疑是息夫人未起，细腰宫里见横陈。
瓶中荷花开偶成二首·其一
作者：王士禛
朝代：清
体裁：五言律诗

载酒红桥日，扁舟莲叶东。萧萧沙鸟白，漠漠渚花红。明镜生潇照，清流澹惠风。别来一千日，相见胆瓶中。
瓶中荷花开偶成二首·其二
作者：王士禛
朝代：清
体裁：五言律诗

鲁连陂上路，十里白莲花。遥夜孤舟泊，无人山月斜。断桥三汊水，篱落几渔家。江市垂杨岸，何人系钓查。
瓶中荷花开偶成二首大司马龚公招同刘公㦷吴玉随梁曰缉汪苕文程周量李湘北陈子端陈其年集城南饯送董玉虬御史赴陇右分用杜公秦州诗韵得间字天字·其一
作者：王士禛
朝代：清
体裁：五言律诗

送远逢秋社，西风岐路间。单车三辅客，乡梦五湖山。折槛心元苦，乘槎使未还。陇头呜咽水，想像鬓毛斑。
甓湖舟夜读渭南集偶题长句
作者：王士禛
朝代：清
体裁：古风

少陵不作昌黎死，大峨仙人落儋耳。渭南老子来堂堂，郁律蛟龙蟠笔底。半世功名梁益间，拓弦横槊剑门关。白头镜水江湖梦，夜夜山南射虎还。
甘棠
作者：王士禛
朝代：清
体裁：七言绝句

弭节甘棠日未晡，玉钗金缕散青芜。殽陵此去多风雨，不用尊前唱鹧鸪。
甘棠驿
作者：王士禛
朝代：清
体裁：七言绝句

北寺南牙剧战争，可怜甘露怨谁明。甘棠驿外东流水，呜咽年年寒玉声。
甘泉宫长生瓦歌为林吉人作并寄同人
作者：王士禛
朝代：清
体裁：古风

汉宫一百四十五，横绝南山包九嵏。未央建章最广丽，渭北更起甘泉宫。甘泉之山化金碧，千门万户交玲珑。通天台高屹宫表，下瞰云雨青濛濛。武皇求仙跨沧海，射鱼牵犬东门东。孙卿已诛五利死，飞廉桂馆犹巃嵷。上陵磨剑势一变，云阳烟草悲秋风。甲帐珠帘尽黄土，何况片瓦埋荒丛。林生好古极幽赜，短衣匹马空山中。太乙坛边吊钩弋，悲歌踯躅斜阳红。此瓦出土事非偶，长生古篆疑神工。濯以清泉袭绨锦，携归岭海光熊熊。令弟绘图亟示我，使我怀古心忡忡。终南渭水旧游历，汉家陵阙随飞蓬。岂知一瓦供赏识，远与石鼓岐阳同。兄视羽阳弟铜雀，纤儿慎勿加磨砻。
用东坡先生清虚堂韵送黄无庵佥事归甘肃兼寄许天玉
作者：王士禛
朝代：清
体裁：古风

金城烽火连瓜沙，榆林盗贼趋彭衙。三秦昨夜捷书至，关门百丈开莲花。瓯闽格斗尚未已，天南望断今无家。登陇嘶群怯班马，及关接翅随昏鸦。甘州官舍幸少事，译经往往纷天葩。河西番帐尽外徙，何妨羊酪煎春茶。许生潦倒作秦赘，岑牟单绞渔阳挝。竹林诸贤久雨散，我亦虮虱劳搔爬。何时九州绝豺虎，吾徒一笑忘咨嗟。小戎赋罢意慷慨，瓦亭西北纷虹霞。
用韵答别容斋说岩二学士讱庵侍读
作者：王士禛
朝代：清
体裁：七言律诗

忧患馀生见面迟，故人惊喜鬓成丝。茶杯冷澹香残处，麈尾横斜月落时。沙碛断鸿千点没，都亭衰柳数行垂。沾襟又作销魂别，不为中年好酒悲。
由柳庵踰西山最高顶至醴泉寺拜范祠
作者：王士禛
朝代：清
体裁：古风

清境难久留，申旦戒徒御。引领睎前峰，抗策辞东路。数武即岖嵚，危蹊少安步。顾盻见百里，云日媚烟树。凭高俯澄湖，风帆竞孤鹜。晴旭移峰巅，明晦变已屡。褰衣入空翠，溪流渺南注。椮疏旷游眺，苍茫失昏曙。东山清风来，西涧凉雨度。澄潭益萧瑟，游鳞纷散聚。前贤迹已远，山川缅犹故。夙昔思古人，三叹读书处。
画堂春·咏折枝桃花
作者：王士禛
朝代：清

十分春信到梨花。丝丝弱柳栖雅。谢娘小阁映窗纱。一片红霞。开处流莺初唤，雨中薄雾犹遮。水晶枕畔一枝斜。春在谁家。
画堂春·咏折枝桃花
作者：王士禛
朝代：清
体裁：词

十分春信到梨花。丝丝弱柳栖鸦。谢娘小阁映窗纱。一片红霞。开处流莺初唤，雨中薄雾犹遮。水晶枕畔一枝斜。春在谁家。
画眉关南渡野羊水
作者：王士禛
朝代：清
体裁：五言律诗

四山封䆗窱，一水急波澜。巨壑蛟潜稳，飞流马渡难。阴崖终古閟，白日几时看。恶竹纵横甚，还须斫万竿。
界牌关道中
作者：王士禛
朝代：清
体裁：五言律诗

修竹覆奇壁，飞泉来半空。人行翠微里，风度紫兰丛。暂喜俗尘远，休嗟吾道穷。谁为洪谷子，移向画图中。
留侯祠
作者：王士禛
朝代：清
体裁：五言律诗

岁晏谷城头，惟馀碧水流。何年紫芝侣，共访赤松游。暮雪寒山道，溪毛过客羞。崎岖仓海意，不是为封留。
癸卯除夕得林翁茂之金陵书适读虞山先生列朝诗载新安吴非熊万历甲辰同翁游武夷山诗计至今甲辰六十年感成一首附书为荅
作者：王士禛
朝代：清
体裁：五言律诗

文献今谁在，先生古道存。高眠数人代，只似阅朝昏。约我秦淮水，新诗共讨论。幔亭追往迹，下界已曾孙。
登光福塔望穹窿灵岩诸山怀古
作者：王士禛
朝代：清
体裁：古风

昨登擅胜阁，遥遥见湖滨。聚沙瞩高妙，珠露高由旬。山趾理归棹，中流望嶙峋。铃铎天际语，狮象云中蹲。揽衣造峰顶，大千俯微尘。悟彼解脱义，得此清净身。名山缭四隅，出没媚烟晨。眺远迹方遐，怀古情弥辛。采香已荒径，菱歌尚含颦。馆娃一片石，千载为沾巾。回身望胥口，落日悲孤臣。
登六榕寺浮图
作者：王士禛
朝代：清
体裁：五言律诗

六榕不可见，地以大苏名。白社无人到，苍苔满院生。塔穷炎海目，山拥粤王城。欲假南溟翼，扶摇詄上征。
登吴岳
作者：王士禛
朝代：清
体裁：五言律诗

名岳标西极，金天作镇雄。东看连太白，北望尽回中。日出横秦畤，烟消指汉宫。导岍思禹迹，此地凿鸿濛。
登天阙望金陵怀古
作者：王士禛
朝代：清
体裁：古风

我登牛首山，天阙何厜㕒。上造青云端，下瞰无端倪。壮哉六朝都，佳丽诚在兹。龙虎气盘郁，将相罗雄姿。缅思赤乌年，爰逮太元时。五马浮渡江，一马独权奇。桓桓始兴公，幕府陈军麾。懿此帝王宅，双阙卫京师。青山似洛阳，大江环四垂。智力邈千载，兴废如弈棋。江山看不殊，俯仰自生悲。北眺元武湖，蒋山亏蔽之。博望峙西南，列戍多旌旗。时清异偏安，凭吊将奚为。落照横江流，万里天风吹。壮心不可已，泪下如绠縻。
登成都西城楼望雪山
作者：王士禛
朝代：清
体裁：五言律诗

秋老锦官城，西风捲旆旌。霜高犀浦落，日出雪山明。黎雅初增戍，松潘未罢兵。谁能凌绝顶，万里一峥嵘。
登文游台
作者：王士禛
朝代：清
体裁：古风

玻瓈江上谪仙人，东来万里辞峨岷。熙宁元丰不得意，翩然戏弄淮南春。龙图学士忤权要，祥符宰相馀王孙。黄楼一赋轶屈宋，无双国士推髯秦。四公相逢向淮海，酒酣耳热气益振。珠湖三十六陂泽，高台下瞰何嶙峋。锦绣诗篇照天地，与台光景长鲜新。云烟过眼一飞鸟，黄河曲注江东奔。人民城郭半迁改，此台屹立当湖滨。惠州儋耳垂万死，后生望古伤吟魂。何人请籍元祐党，至今泚颡惭安民。岂如此台好名字，永绝狐鼠芟荆榛。我来游眺岁几度，溪毛明信古所敦。远帆如鸟树如荠，湖光云雾相摩吞。严冬沆瀣但一气，大雪片片铺龙鳞。酹公一语公莫嗔，作诗一笑君应闻。
登浴日亭
作者：王士禛
朝代：清
体裁：五言律诗

乘槎兴不尽，复欲帆南溟。夕次扶胥口，朝登浴日亭。岛夷纷破碎，天水倒空青。一望穷寥廓，真看小洞庭。
登瓜洲大观楼见月怀西樵
作者：王士禛
朝代：清
体裁：五言律诗

帆影落瓜洲，高城四望秋。回飔闻玉笛，凉月满江楼。清切三山影，流光万里愁。有怀谢希逸，江左思悠悠。
登白帝城
作者：王士禛
朝代：清
体裁：七言律诗

赤甲白盐相向生，丹青绝壁斗峥嵘。千江一线虎须口，万里孤帆鱼复城。跃马雄图馀垒迹，卧龙遗庙枕潮声。飞楼直上闻哀角，落日涛头气不平。
登石景山浮图绝顶眺望
作者：王士禛
朝代：清
体裁：古风

浮图兹山顶，崚嶒插孤标。千盘历诘曲，直上凌风飙。寒空稍明净，百里见纤毫。茫茫塞上山，浩汹连波涛。浑河荡山来，石壁如动摇。咫尺居庸关，鸟道回青霄。上谷接云中，设险非一朝。圣代亭障空，丸泥罢函殽。关门开落日，士马无矜骄。回身望渔阳，城阙何尞尞。蓟丘植汶篁，遗烈思燕昭。望诸与骑劫，智勇皆蓬蒿。朔吹扬惊沙，屯云盘怒雕。慷慨一伤怀，览古心郁陶。逝将御泠风，挥手辞尘嚣。
登粤秀山
作者：王士禛
朝代：清
体裁：五言律诗

越王古台上，春暮复登临。割据无秦汉，沧江自古今。风吹鳌背雨，日射虎门阴。欲问呼鸾道，荒凉蔓草深。
登虾蟆碚
作者：王士禛
朝代：清
体裁：古风

黄牛打鼓朝发船，碧波白鸟争清妍。回首名山大川阁，乌尾已捩西陵烟。三峡欲尽尚迤逦，云十二碚纷钩连。颇闻中有第四泉，康王谷水差随肩。峡穷碚转诧奇事，忽见飞瀑流琤潺。爬沙终古此岩侧，青冥无路谁夤缘。江风吹笠冷毛发，峡云挟雨鸣船舷。大索瓶㼜贮飞雪，旋去屐齿穷危巅。横斜拾级一径上，藤梢橘刺相纠缠。皴疱槎牙涩苔藓，清泉百道争涓涓。阴洞终古閟白日，神瀵喷薄钟乳坚。石壁粗恶艰砻错，题名岂辨唐宋年。永叔涪翁诗不灭，谁为好事重锤镌。名山蒙顶压顾渚，春芽开裹劳烹煎。下岩转舵未忍去，下牢关外斜阳悬。
登观音阁眺望
作者：王士禛
朝代：清
体裁：七言律诗

幕府山头晚吹凉，登高望远极苍茫。濛濛夕照开棠邑，叶叶风帆下建康。画阁临江飞鸟外，丹崖拔地暮云旁。娑罗花发香林净，坐听微钟出上方。
登金山二首·其一
作者：王士禛
朝代：清
体裁：七言律诗

振衣直上江天阁，怀古仍登海岳楼。三楚风涛杯底合，九江云物坐中收。石箄落照翻孤影，玉带山门访旧游。我醉吟诗最高顶，蛟龙惊起暮潮秋。
登金山二首·其二
作者：王士禛
朝代：清
体裁：七言律诗

三山缥渺望如何，有客褰裳俛逝波。绝顶高秋盘鹳鹤，大江白日踏鼋鼍。泠泠钟梵云间出，历历帆樯槛外过。京口由来开府地，不堪东望尚干戈。
登高唐观
作者：王士禛
朝代：清
体裁：五言律诗

西上高唐观，阳云对旧台。瑶姬何处所，望远独徘徊。恍忽荆王梦，芳华宋玉才。细腰宫畔柳，并作楚人哀。
登高望山绝顶望峨眉三江作歌
作者：王士禛
朝代：清
体裁：古风

四海复四海，九州还九州。河伯海若更相笑，蟪蛄何足知春秋。今年辞帝蓬莱宫，乘风偶作西南游。中条姑射不足数，失喜太华扬高旒。河潼远坼巨灵蹠，钩梯百丈临龙湫。终南太白幻云物，秦栈诘曲哀猿愁。锦城小住五十日，岷山秀色垂帘钩。青城玉垒居首接，灌口屈注双江流。兴极欲蹋大峨脊，却骑瘦马来龙游。嘉州罨画枕江上，孤峰缥缈东南浮。神霄玉清有遗迹，登临可以消烦忧。蹋泥盘盘到绝顶，江山披豁开双眸。峰峦八面簇金碧，下瞰江海如浮沤。八十四盘在衣带，气凌五岳骄公侯。暮云早雪忽明灭，兜罗绵现无时休。岷江从东来，奔腾回万牛。沫水汇青衣，簸荡千斛舟。三江九峰倏然合，丹崖翠嶂穷雕锼。江山奇丽冠天下，何意绝景来蛮陬。天风蓬勃日西坠，搔首欲去仍淹留。荆吴万里自兹始，来朝起柂寻巴丘。
登鸡鸣寺
作者：王士禛
朝代：清
体裁：七言律诗

鸡笼山上鸡鸣寺，绀宇凌霞鸟路长。古埭尚传齐武帝，风流空忆竟陵王。白门柳色残秋雨，元武湖波澹夕阳。下界销沉陵谷异，枫林十庙晚苍苍。
白帝城谒昭烈武侯庙
作者：王士禛
朝代：清
体裁：七言律诗

赤甲山头云气苍，枫林萧瑟落微霜。鱼人故垒生秋草，鸟道寒空挂夕阳。当日君臣真洒落，至今祠庙有辉光。江流薄暮闻笳鼓，回首中原泣数行。
白沙江上雪却寄家兄扬州
作者：王士禛
朝代：清
体裁：五言律诗

停舟扬子县，支枕夜寒侵。人语烟初暝，鸡鸣雪渐深。江天多旷望，渔浦极枫林。不见梅花阁，烟波愁暮心。
白纻词三首·其一
作者：王士禛
朝代：清
体裁：古风

江南烟水多白凫，群飞哑哑烟际呼。美人窈窕为君娱，蜀罗吴縠曳华裾。修眉星的妍且都，明镫遥映丹唇朱。清歌错落大小珠，折腰流盻意态殊。乍进欲退心踌躇，芙蕖灼灼回双趺。仙佩丁丁鸣六铢，烛残月暗漏滴壶，宛转为君开绣襦。
白纻词三首·其三
作者：王士禛
朝代：清
体裁：古风

越川佚女春浣香，织成白纻冰雪光。上为舞衣下舞裳，大秦珍珠明月珰。昆山玉拨映金梁，齐琴赵瑟声锵锵。七鞶妙舞纷相当，须臾璧月沉西方。汝南鸣鸡啼晓霜，今我不乐去日长。裴回念此摧中肠，翡帱翠幄陈高堂，请君安坐乐未央。
白纻词三首·其二
作者：王士禛
朝代：清
体裁：古风

青春遥夜开华堂，绮罗弦管东西厢。阿谁公子淮南王，美人家本邯郸倡。合蝉堕马耀明妆，起舞为君陈乐方。翠曾参差烟际翔，鸾惊龙婉相颉颃。西城北里各擅场，罗袖文巾纷御香。明眸善睐含流光，舞罢云中孤月凉，若耶溪水胜潇湘。
白马寺
作者：王士禛
朝代：清
体裁：七言绝句

伽蓝半化洛阳尘，汉代鸿胪迹尚新。太息他年穷楚狱，仁祠空解祀金人。
百牢关
作者：王士禛
朝代：清
体裁：五言律诗

全秦雄百二，南尽百牢关。人杂氐羌俗，天连彭濮山。汉臣传谕蜀，唐计失征蛮。历历前朝事，孤云落照间。
皂口雨泊
作者：王士禛
朝代：清
体裁：五言律诗

急雨孤篷湿，高峰四面同。茫茫送滩水，飒飒会江风。山鬼幽篁里，枫人苦雾中。明朝揽清镜，衰飒任成翁。
皇厂河
作者：王士禛
朝代：清
体裁：五言律诗

凫雁被沙洲，沿洄一径幽。萍花纷曲岸，竹色压回流。晚鼓沧江戍，人家白板楼。好乘瓜蔓水，溪上问渔舟。
皇厂河道中二首·其一
作者：王士禛
朝代：清
体裁：五言律诗

系缆临江浒，沿洄复几重。沙鸥荷港雨，水㹀柳塘风。潮汐时皆应，烟波态不穷。欲从詹尹卜，来作祝鸡翁。
皇厂河道中二首·其二
作者：王士禛
朝代：清
体裁：五言律诗

云影稻畦浮，清泉更曲流。江乡宜晚照，水草入凉秋。沙鸟飞还歇，菱丝散复留。渐临瓜步岸，花外几渔舟。
皇姑寺
作者：王士禛
朝代：清
体裁：七言律诗

皇姑寺前人日晴，畏吾村畔草痕生。山桃堤柳自春色，粥鼓钟鱼非世情。铁券南宫怜将相，黄沙北狩误公卿。独惭扣马输巾帼，天市星文几夜明。
皖城怀古四首·其一
作者：王士禛
朝代：清
体裁：七言律诗

忆昨经过射蛟浦，今朝还望盛唐山。大江日夜流如昔，武帝雄风去不还。天马蒲桃空塞外，飞廉桂馆自人间。茂陵抔土秋风里，玉女何曾解驻颜。
皖城怀古四首·其三
作者：王士禛
朝代：清
体裁：七言律诗

清水塘边余阙祠，云霄浩气凛须眉。英姿飒爽犹横槊，古砌荒凉只断碑。鹤化千年非故国，鸡鸣十庙不同时。皖江便是田横岛，义士悲歌为涕洟。
皖城怀古四首·其二
作者：王士禛
朝代：清
体裁：七言律诗

龙舟曾飐锦帆风，回首淮南事不同。降邸已闻营汴上，皖公犹自落杯中。豫章一去归何日，庐阜重来隐未终。苦忆舒州徐骑省，江潮东下雨濛濛。
皖城怀古四首·其四
作者：王士禛
朝代：清
体裁：七言律诗

罗刹矶头落日悬，侍中遗迹至今传。楚累有恨沉鱼腹，蜀魄何心化杜鹃。家国几看陵谷变，江山犹痛革除年。青溪血影留遗石，巾帼还应愧世贤。
盆鱼
作者：王士禛
朝代：清
体裁：古风

井泉初汲寒射鲋，䓑衢界水花纷敷。草堂咫尺见濠濮，碧罗扇底红鳞鱼。丹砂玳瑁非一状，亦有玉雪莹冰壶。中庭两树正交荫，日夕蝉鸟相鸣呼。朱门定无此辈客，但闻击鼓吹笙竽。匡床视景移枕簟，风来蘋末看跳珠。夜凉月白河汉转，起听喣沫疑江湖。托身幸得远鲸鳄，一一尾鬣乘清虚。出入荇藻绝簖沪，笑渠残鲙矜王馀。谁为惠施解吾乐，床头尚有蒙庄书。
益门镇
作者：王士禛
朝代：清
体裁：五言律诗

天险当秦凤，提封界雍梁。栈云高不落，陇树晓还苍。古堠催征骑，秋风吊战场。山南明日路，渐入武都羌。
盐亭县南渡梓橦江
作者：王士禛
朝代：清
体裁：五言绝句

南下孱亭路，千峰挟雨秋。江潮不送客，独向射洪流。
盐亭见怀
作者：王士禛
朝代：清
体裁：七言绝句

嵩岳新诗见典型，旧游回首叹晨星。云溪花映泠泠水，独向盐亭望敬亭。
盘豆驿
作者：王士禛
朝代：清
体裁：七言绝句

依然盘豆对丛芦，回望关门岳势孤。思子台边一怀古，不知身过玉娘湖。
盱眙怀常尉建
作者：王士禛
朝代：清
体裁：五言律诗

昔贤矜拄笏，偶寄一微官。小邑如山坞，高名薄建安。夕钟千涧静，春雪九峰寒。一勺玻瓈水，怀人向夜阑。
眉州谒三苏公祠
作者：王士禛
朝代：清
体裁：古风

蟆颐山色腴不枯，玻瓈江水如醍醐。眉州城郭劫灰后，水塍漠漠成榛芜。邮亭下马询老卒，苏公故第城西隅。旋来束带荐蘋藻，辰良何必烦神巫。往者此地铁脚乱，高门大宅皆焚如。此祠岿然谁所作，维公大节惊顽愚。双柏轮囷溜霜雨，廷立冠剑古丈夫。长公遗像龙眠笔，马券剥落涪翁书。残碑插笏尚林立，紫藤碧藓缠龟趺。祠西一水最萧瑟，经霜菡萏犹扶疏。甘蕉十丈覆檐霤，落花乱迸红珊瑚。当年结搆不草草，要令咫尺成江湖。故园如此不归老，与人家国徒区区。琼儋雷藤历九死，口甘熏鼠随猿狙。头纲八饼有何意，桄榔万里非吾庐。两公神灵未磨灭，应翳白凤游清都。游戏下界亦聊尔，鲲鹏岂必抢枋榆。眉州玻瓈天马驹，酹公三釂公归乎。
真州北郭即目
作者：王士禛
朝代：清
体裁：五言绝句

同云压江城，晓出真州郭。郭外斑竹林，风吹残雪落。
真州城南作
作者：王士禛
朝代：清
体裁：七言律诗

真州城南天下稀，人家终日在清晖。长桥渔浦晚潮落，曲港丛祠水鹤飞。新月初黄映江出，远山一碧送船归。白沙洲上楼台静，好与提壶坐翠微。
真州怀家兄西樵
作者：王士禛
朝代：清
体裁：七言律诗

依然山郭与江楼，长夏萧条只似秋。十里香生芰荷水，乱蝉声送木兰舟。试寻战垒连京口，无数云山指石头。曾与坡公吟赏地，对床风雨恋真州。
真州绝句五首·其一
作者：王士禛
朝代：清
体裁：七言绝句

扬州西去是真州，河水清清江水流。斜日估帆相次泊，笛声遥起暮江楼。
真州绝句五首·其三
作者：王士禛
朝代：清
体裁：七言绝句

晓上江楼最上层，去帆婀娜意难胜。白沙亭下潮千尺，直送离心到秣陵。
真州绝句五首·其二
作者：王士禛
朝代：清
体裁：七言绝句

白沙江头春日时，江花江草望参差。行人记得曾游地，长板桥南旧酒旗。
真州绝句五首·其五
作者：王士禛
朝代：清
体裁：七言绝句

江乡春事最堪怜，寒食清明欲禁烟。残月晓风仙掌路，何人为吊柳屯田。
真州绝句五首·其四
作者：王士禛
朝代：清
体裁：七言绝句

江干多是钓人居，柳陌菱塘一带疏。好是日斜风定后，半江红树卖鲈鱼。
眼儿媚 其一 感旧
作者：王士禛
朝代：清
体裁：词

少年无赖好寻游。何处着閒愁。罗敷陌上，窈娘堤畔，到处淹留。艳情绮思消磨尽，往事似尘沤。楞伽堆案，离骚系肘。别样风流。
眼儿媚 其一 感旧
作者：王士禛
朝代：清

少年无赖好寻游。何处著閒愁。罗敷陌上，窈娘堤畔，到处淹留。艳情绮思销磨尽，往事似尘沤。楞伽堆案，离骚系肘。别样风流。
眼儿媚 其二 堂堂
作者：王士禛
朝代：清

相逢曾记在秦楼。软语倚空侯。最难忘处，人称窈窕，乡是温柔。别来光景堂堂去，已事莫回头。不堪重说，韦郎非少，阿杜经秋。
眼儿媚·感旧
作者：王士禛
朝代：清

少年无赖好寻游。何处著閒愁。罗敷陌上，窈娘堤畔，到处淹留。艳情绮思销磨尽，往事似尘沤。楞伽堆案，离骚系肘。别样风流。相逢曾记在秦楼。软语倚空侯。最难忘处，人称窈窕，乡是温柔。别来光景堂堂去，已事莫回头。不堪重说，韦郎非少，阿杜经秋。
瞿山画松歌寄梅渊公
作者：王士禛
朝代：清
体裁：古风

谁能画龙兼画松，鳞而爪鬣行虚空。谁能画松如画石，石骨荦确松蒙茸。韦銮董羽两奇绝，眼中突兀瞿山翁。瞿山翁，所居乃在柏枧深山中，此山上与黄山通。轩辕鼎成上天去，遗薪往往成虬龙。翁时散髻坐颠顶，兴酣泼墨浮空濛。孤根裂石不三尺，倒饮万丈疑雄虹。瞰临峥嵘下无地，盘拿云雾回长风。世人少见多所怪，绝技岂必昭群聋。两峰对起何巃嵷，瀑流直下当其冲。辊雷喷雪不知数，下与松势相撞舂。抚松看瀑者谁子，得非偓佺之属青羊公。何时与翁结庐天都云海东，松肪煮罢方两瞳，更千万世无终穷。
石城桥示倪雁园太史
作者：王士禛
朝代：清

昔作秦淮客，朱楼赋《洞箫》。白头故人尽，重上石城桥。
石梁
作者：王士禛
朝代：清
体裁：五言律诗

窈窕度渔梁，萦纡一水长。临流多白石，列坐复垂杨。历历禽鱼影，萧萧兰杜芳。鸡鸣在何处，小坞出松篁。
石溪画
作者：王士禛
朝代：清
体裁：七言绝句

慈竹林中一径微，曾寻石窟叩禅扉。云山旧衲浑忘却，欲借僧雏坏色衣。
石瓮寺
作者：王士禛
朝代：清
体裁：五言律诗

当年石瓮寺，曾对集灵台。青雀无回信，黄虬是祸胎。朝云何日散，山月至今来。坐久流仙梵，松声薄暮哀。
石谷子与门人合写溪堂诗思见赠题其上
作者：王士禛
朝代：清
体裁：七言律诗

溪流过雨决决鸣，天风环佩来淙琤。溪边山色自太古，溪上白云非世情。疏帘清簟昼无暑，翠竹碧梧时有声。此中幽意少人会，起坐弹琴山月明。
石钟山
作者：王士禛
朝代：清
体裁：五言律诗

苏公游赏后，馀韵石钟山。水石长如此，行人自不闲。鹤巢丹壁上，鱼罱翠微间。安得乘明月，扁舟数往还。
石鼓山
作者：王士禛
朝代：清
体裁：五言律诗

遥忆岐阳狩，来过石鼓山。韩苏今地下，星斗尚人间。溪谷归飞少，川原猎骑还。寄情汧渭水，千折过潼关。
碧云寺魏阉葬衣冠墓
作者：王士禛
朝代：清
体裁：古风

恭显坐中书，能死前将军。赤伏尽钩党，祸始诛李云。读史长太息，闵彼汉运屯。我来西山游，极目多丘坟。何人穿复土，双阙高嶙峋。天禄与辟邪，夹道纷错陈。大书复深刻，似欲骄千春。冢中玉蟾蜍，变化亦有神。岂知穷奇骨，不得安穸窀。牢石与五鹿，弹指随飙尘。嗟哉阳司隶，毅魄为青燐。狐貉同一丘，无事劳沾巾。松风催落日，泥饮当千巡。西望咸阳原，石马嘶荆榛。
磨镜
作者：王士禛
朝代：清
体裁：七言绝句

磨镜一钱无不可，市中游戏亦悠哉。黄尘碧海须臾事，负局先生自往来。
祀鸡台
作者：王士禛
朝代：清
体裁：七言绝句

东周久已换西秦，陈宝何须辨伪真。犹有汉家使持节，益州远祀碧鸡神。
祝英台近·湘中别思
作者：王士禛
朝代：清

玉绳低，铜漏咽。人向湘楼别。似水柔情，此际那堪说。剧怜碧玉瓜时，丹珠床上，都惆怅、翠华销歇。真悽绝。持赠九曲连环，临岐莫遣玦。一望湘波，湘山更重叠。从教身化湘烟，泪沾湘竹，梦亦逐、潇湘云月。
神女庙
作者：王士禛
朝代：清
体裁：五言律诗

箜篌山下路，遗庙问朝云。冠古才难并，流波日易曛。玉颜空寂莫，山翠自氤氲。东望章华晚，含情尚为君。
秋夜
作者：王士禛
朝代：清
体裁：五言律诗

秋气已沉沉，闺中望远心。星河千里雁，风露万家砧。陇水自呜咽，武溪多毒淫。并将思妇泪，遥寄塞垣深。
秋夜同容斋说岩二学士听杨山人弹琴
作者：王士禛
朝代：清
体裁：五言律诗

万里东归客，七丝闻夜弹。泉流巫峡里，猿啸楚云端。淅沥枫叶落，寂寥秋水寒。无人知此意，试问董庭兰。
秋日过子吉读书斋有怀苕文
作者：王士禛
朝代：清
体裁：五言律诗

翰林官自达，疲马独行吟。日午炊烟寂，闲门落叶深。平生有知己，高卧洞庭阴。莫谓飞沉绝，千秋共此心。
秋日题闵园水亭
作者：王士禛
朝代：清
体裁：古风

南人习烟水，结屋如舫居。真州水水多，城市通樵渔。一溪纳三江，潮汐相盈虚。茆亭碧溪上，浦溆临前除。晓风断蒲响，夜露幽花舒。孤云散天末，好鸟鸣午馀。缅怀华林叹，持此谢簪裾。
秋暮与家兄礼吉叔子小饮有怀
作者：王士禛
朝代：清
体裁：五言律诗

萧瑟秋为气，凋蘦始欲愁。酒人方落魄，名士半离忧。桂树犹招隐，云旗未远游。吾曹如野鹤，偃蹇待浮丘。